
Ningú  podrà  tríiduir,  representar  ni  reimprimir  a 
questa  obra  sense  permís  de  l'iintor. 

La  Societat  d'Autors  Espanyols  es  Túnica  encarrega 
da  de  la  mateixa,  i  amb  ella  hauran  d'entendre-s  tots  el 
teatres  i  societats  que  vulguin  representar-la. 

dueda  fet  el  deposit  que  marca  la  llei. 


PERSONATGES 


Guillem,  marqués  de  Caiiyamars  50  an^^s 

Valentí,  fill  petit  d'en  Guillem  .  24  » 

QuiTERiA,  germana  d'en  Guillem.  55  » 
Feliu  Llaurador,    cunyat  d'en 

Guillem   45  ^> 

Benet  Fonollar,  metge  de  la  vila.  62  » 

Justa,  muller  d'en  Benet  ...  òo  » 
Carme,  noia,  amiga  de  la  familia 

Canyamars   25  » 

M1Q.UEL  Pineda,  advocat   ...  48  » 
Mossèn  Llorenç,   rector  de  la 

parròquia   59  » 

«Gripau»,  de  nom  Francisco,  An- 
dador  de  la  «Confraria  dels 

Penitents»   40  » 

«L'Escabellat»,  campaner  de 
l'iglesia  parroquial  (edat  in- 
certa). 

Anton,  amic  d'en  Valentí  ...  26  » 

Peret,      »  »      .    .    .  27  » 

QuiM,      »  »      .    .    .  23  » 

L'acció,  eii  una  vila  de  la  costa  de  Llevant. 
Època,  per  la  Setmana  Santa  de  Vany  188)  . 
Esquerra  i  dreta,  les  de  V actor 

Aquesta  obra  va  ésser  representada  per  pri- 
mera vegada  a  Barcelona  en  eJ  «Teatre  Català^) 
(Roniea)f  la  nit  del  22  de  Setembre  de  1^0^, 
baix  el  següent  repartiment:  Guillem,  D.  Enric 
Borràs;  Valentí,  D.  Victorià  Oliver;  Qui- 
TERiA,  D/  Maria  Morera;  Feliu,  D.  Modest 
Santolaria;  Benet,  D.  Jaume  Marti;  Justa, 
D/  Agna  Monner;  Carme,  D/  Dolors  Del- 
hom;  Miau-EL,  D.  Joan  Domènech;  Mossèn 
Llorenç,  D.  Jaume  Virgili;  «Gripau»,  don 
Vicens  Daroqui;  «L'Escabellat»,  D.  Joa- 
quim Vinyas;  Anton,  D.  Agustí  Antiga; 
Peret,  D.  Joan  Rovira;  Quim,  D.  Casimir 
Ros. 

Director  artistic:  D.  Enric  Borràs. 


ACTE  PRIMER 


L'escena  representa  lum  peça  espaiosa  en  la  caut 
d'en  Guillem  de  Canyamars,  meitat  sala  de  rehre, 
meitat  sala  d'estada.  L'aspecte  general  de  la  mateixa 
ha  d'esser  de  certa  severitat.  Les  parets,  emblanquina- 
des  fa  un  grapat  d 'anys,  am  socolada  de  fusta,  osten- 
ten algun  quadro  am  marc,  que  devia  ésser  daurat, 
quin  assumpte  religiós  o  mitològic  am  prous  feines 
s'endevina,  tant  l'ha  ennegrit  la  pàtina  del  temps,  lo 
mateix  que  7  domas  carmesí  de  les  cortines  que  hi  ha 
a  les  portes.  El  sostre  es  nn  enteixinat  de  fusta  molt 
senzill,  i  el  trespol  el  cobreix  una  estora.  La  disposició 
de  l'escena  es  com  segueix:  la  peça  es  quadrada,  i  al 
fons  hi  ha  dugués  grans  obertures.  La  de  la  dreta  es 
una  porta  que  dóna  a  una  mena  de  corredor -galeria 
cobert  de  vidres,  per  darrera  dels  quals  s'oviren  els 
tarongers  de  l'hort,  al  qual  se  suposa  que's  baixa  pel 
mateix,  i  un  bon  troç  de  cel.  La  de  l 'esquerra  es  tam- 
bé una  porta  que  comunica  amb  el  menjador,  del  qual 
se  'n  veurà  part  per  la  mateixa :  taula  amb  ales,  cadi- 

res,  íin  armari  aïri  vaixella  de  pisa  i  cristall,  un  re- 
llotge de  caixa  i  un  quadro,  aixis  com  també  1  llum, 
que  cau  damunt  de  la  taula,  penjat  al  sostre,  am  pan- 
talla verda. 

Entremig  d'aquestes  dugués  portes,  i  en  l'espai 
que  deixen  lliure,  In  Imurà  una  calaixera,  damunt  de 
la  qual  sln  veuran  una  imatge  de  la  Mare  de  Déu 
dels  Dolors,  vestida,  dintre  d'una  escaparata  de  fusta 
i  vidre,  una  llantieta  de  peu,  encesa,  al  davant,  i  dos 
candelers,  am  ciris  apagats,  a  cada  handa.  En  el  pany 
de  paret  de  damunt  de  la  calaixera,  un  quadro  a  Voli 
molt  vell,  representant  una  escena  qualsevol  de  la  Pas- 
sió de  Crist.  A  la  dreta,  quasi  en  primer  terme,  una 
porta  am  cortines,  que  comunica  amb  el  recibidor,  i 
per  lo  tant  am  la  porta  de  l'escala.  A  l'esquerra^ 
quasi  també  a  primer  terme,  una  altra  porta,  que  dóna 
a  les  demés  cambres  del  pis,  com  dormitoris,  etc, 
també  am  cortines.  Cap  al  centre  de  l'escena,  una 
taula  de  fusta  cisellada,  bastant  gran.  Sillons  i  cadires 
cobertes  am  fundes  blanques.  Damunt  de  la  taula  hi 
haurà  una  panera  am  roba  blanca  acabada  de  rentar, 
dos  candelers  de  plata,  am  ciris  nous,  guarnits  de  flors 
de  paper  daurat,  destinats  al  Monument  de  la  Parrò- 
quia, Es  a  la  caiguda  de  la  tarde  del  Dimecres  Sant. 


l'aniver'sari 

ESCENA  I 
La  Carme  i  la  Quiteria 

fLa  primera  està  asseguda  vora  la  taula,  re- 
passant roba  blanca.  La  segona  entra  per  la  por- 
ta de  l'esquerra,  primer  terme.) 

QUITERIA 

Com  se  coneix  que  ets  jove,  Carme! 

CARME 

Per  què,  Quiteria? 

QUITERIA 

Perquè  penses  en  tot.  Ja  tens  a  punt  els 
ciris  del  Monument.  Ventura'n  tinc  de  tu 
aquests  dies!  Perquè  jo,  pobre  de  mi,  amb 
el  trasbals  que  passem...  Q.ui  sab  on  tinc  el 
cap ! 

(Silenci.) 

CARME 

Com  se  troba'l  senyor  Guillem? 


QUITERIA 

Com  vols  que's  trobi,  si  té  una  pena  tant 
grossa ! 

CARME 

Bé;  però  com  que  no  se  sab  res  del  cert 
encara... 

QUITERIA 

Per  això  mateix  frisa  i's  desespera.  Jo  ja 
men  faig  càrrec,  ja,  del  seu  estat,  pobre  Gui- 
llem! Qui  ho  havia  de  dir  que  una  desgracia 
semblant  s'havia  d'abatre  damunt  d'aquesta 
casa ! 

CARME 

El  senyor  Feliu  hi  es,  oi,  a  Girona? 

QÜITEHIA 

Sí.  Comptem  que  arribarà  aquest  vespre. 

CARME 

Tant-de-bo'ns  portés  una  bona  nova! 

QUITERIA 

Potser  a  hores  d'ara  ja  es  condemnat  el 
pobre  Gabriel ! 

CARME 

Qui  sab,  Quiteria!  Potser  ja  l'han  absolt... 

QUITERIA 

Que'n  tinc  poques  d'esperances!  El  mort 
era  tant  influient!  Ja  l'haurà  pagat  ben  car. 

ja,  en  Gabriel,  aquell  cop  de  sang!  I  tot  per 
la  política  malehida!  Ella  va  ser  la  que 'Is  va 
fer  tornar  dolents  a  l'un  i  a  l'altre.  Don  Mau- 
rici, per  massa  madur,  i  en  Gabriel  per  massa 
verd.  Bon  parell  de  caps  calents!  Vet-aqui 
ont  els  ha  dut  la  seva  dèria!  L'un,  al  cemen- 
tiri, i  l'altre,  a  la  presó. 

CARME 

duè  hi  vol  fer!  Si  no  es  hora  de  cantar 
victorià,  tampoc  es  hora  de  desesperar-se. 

QUITERIA 

A  mi  qui'm  fa  llàstima  es  el  pobre  del  meu 
germà.  Això  de  que'l  noi  sigui  pres  per 
haver  mort  a  don  Maurici,  no  s'ho  pot  pas 
acabar.  Per  un  home  tant  bo  i  tant  honrat 
com  en  Guillem,  això  es  un  clau  plantat  al 
bell  mig  del  cor. 

(Silenci.) 

CARME 

Que  s'ha  ficat  al  IHt  ? 

QUITERIA 

Sí:  volia  provar  de  dormir;  però,  cah !  El 
cap  li  barrina  sempre  am  lo  mateix.  Encara 
que  ell  no  vol  que  sigui  dit,  no  més  pensa 
en  en  Gabriel.  Per  això  va  enviar-hi  an  en 
FeUu,  el  seu  cunyat,  am  l'encarrec  de  que 
anés  al  judici  i  de  que,  tant  bon  punt  se  sapi- 

gués  el  fallo,  vingués  volant  a  dir-ho,  tant 
per  bé  com  per  mal. 

CARME 

Q.ae  també  hi  ha  anat  en  Valentí? 

QUITERIA 

No,  pobre  xicot!  Com  que  no  gasta  gaire 
salut,  el  senyor  Benet,  el  metge,  va  dir  que 
no  li  convenien  aquestes  impressions. 

CARME 

Qui  sab  a  quina  hora  deurcà  venir  el  se- 
nyor Feliu ! 

QUITERIA 

No  t'ho  puc  dir. 

CARME 

Quina  hora  es  ara? 

QUITERIA 

(anant  fins  a  la  porta  del  menjador  i  mirant 
el  rellotge) 

Ai,  Déu  meu!  Si  ja  es  a  la  vora  d'un  quart 
de  set  i  jo  tinc  d'anar  pel  caldo  d'en  Guillem ! 
Què'n  farem  d'aquest  cap,  Quiteria? 

CARME 

Jo'n  tinc  la  culpa,  perquè,  parlant,  parlant, 
la  n'he  feta  distreure. 


l'aniversari 

(Truquen  a  la  porta  del  pis.  Campaneta 
dintre.  Se  sentirà  per  la  porta  del  pri- 
mer terme  de  la  dreta.) 

QUITERIA 

Vols  anar  a  obrir,  que  jo  m'arribo  fins  a 
la  cuina? 

CARME 

Prou,  Quiteria. 

(Se'n  va  per  la  porta  de  la  dreta.  La  Qui- 
teria surt  per  la  del  menjador.) 


ESCENA  II 
La  Carme  i  la  Justa;  aviat  la  Quiteria 

(Les  dugués  primeres  entren  per  la  porta  de  la 
dreta») 

CARME 

Entri.  Ja  pot  entrar,  senyora  Justa. 
justa 

Déu  me  la  guard,  Carme.  Que  no  hi  es  la 
duiteria? 

CARME 

-  Segui,  senyora  Justa,  segui.  La  Quiteria 
ve  desseguida. 

JUSTA 

Gràcies.  (S'asseu  a  una  cadira.)  Que  no 
s'incomodi  per  mi  la  Quiteria.  No  faltava 
més!  Jo  rai.  Sóc  com  de  la  familia.  (Curt 
silenci,)  Rts...  sinó  que  me  n'anava  a  confes- 
sar i  no  he  volgut  passar  de  llarg  sense  pre- 
guntar com  segueix  el  senyor  Guillem  i  si  se 
sab  res  de  Girona. 

CARME 

EI  senyor  Guillem  ja  ho  pot  comptar  com 
està.  Ara,  de  Girona,  res:  encara  es  aviat. 

JUSTA 

Jo  confio  que  tot  anirà  bé. 

CARME 

Déu  ho  faci! 

(La  Ouileria  entra  per  la  porta  del  menja- 
dor. Porta  una  taça  que  fumeja.  Va  re- 
menant el  caldo  amb  una  cullereta  de 
plata,  i  bufa  de  tant  en  tant.) 

QUITERIA 

Déu  la  guard,  senyora  Justa!  Dispensi-m! 
Vaig  a  portar  el  caldo  an  en  Guillem.  Desse- 
guida  torno. 

JUSTA 

I  ara!  Faci...  faci;  i  si  sóc  bona  per  al- 
guna cosa,  ja  ho  snb. 

QUITERIA 

Gràcies.  Se  li  estima,  senyora  Justa. 
(La  Qui  feria  se'n  va  per  la  porta  de  V  es- 
querra, primer  terme,) 

JUSTA  (a  la  Carme) 

Oh!  Es  que  no  ho  dic  per  dir-ho,  no!  Es 
un  oferiment  que'm  puja  del  pit.  Lo  que  es 
per  cuidar  malalts  i  ajudar  a  bé  morir,  quina 
una  jo!  Sóc  feta  expressa !  Sembla  mentida 
que  hi  hagi  ximples  que  no  més  pensin  en 
festes  i  en  bogeries!  A  mi  dongui-m  gent  que 
passi  penes,  cases  que  hi  hagi  malalts  i  des- 
esperats per  consolar.  A  mi  la  gent  que  pa- 
teix ja'm  té  guanyada.  Me  l'estimo  com  de 
la  familia. 

CARME 

Si  té  d'estimar  a  tota  la  gent  que  pateix, 
té  feina  llarga,  senyora  Justa. 

JUSTA 

Que  hi  vol  fer  si  es  el  meu  natural!  Trobo 
que  es  més  cristià  sofrir  que  no  divertir-se. 
Per  això'ns  avenim  tant  amb  el  meu  Benet! 
Com  que  ell  es  metge...  (Silenci.)  Vostès  te- 
nen de  fer  una  feina  que  jo  ja  he  fet. 

CARME 

Ah!  Parla  pels  ciris  del  Monument! 


i6 


VILAREGUT 


JUSTA 

Sí.  Els  meus  ja  són  a  la  parròquia.  Ai 
Setmana  Santa  de  Pinals,  qui  t'ha  vista  i  qui't 
veu! 

CARME 

Ja  ho  pot  ben  dir,  ja! 

JUSIA 

Sembla  que  d'uns  quants  anys  ençà,  totes 
les  desgracies  se  guarden  per  aquests  sants 
dies. 

CARME 

Es  veritat. 

JUSTA 

Miri:  del  foc  de  can  Fontanals,  demà  farà 
tres  anys;  dos  del  robo  de  la  Misericòrdia,  i 
un  de  la  mort  de  don  Maurici,  que  al  cel 
siga,  i  que  tants  plors  ha  costat  en  aquesta 
casa!  (Silenci,)  Ja  la  va  fer  ben  regrossa,  ja, 
el  pobre  d'en  Gabriel!  Sembla  mentida  que 
l'hereu  de  can  Canyamars  hagi  mort  a  don 
Maurici!  Hi  ha  veritats  que,  per  més  veritats 
que  siguen,  costen  molt  de  creure:  no  ho 
troba? 

CARME 

(mirant'Se  a  la  Justa  de  fil  a  fit,  emocionada) 
I  tant  si  costen! 

(La  Oiiiieria  en  Ira  per  Ja  porta  primera  de 
r  esquerra.) 

QUiTERiA  (per  la  roba) 
Carme,  que  ja  ho  tens  a  punt,  això? 

CARME 

Sí,  Q.uiteria.  Aquí  ho  té.  Ja  està  tot  llest. 

QUITERIA 

Doncs,  hauries  d'anar  una  estona  allà  dins, 
a  fer  companyia  an  en  Guillem. 

JUSTA 

Com  està? 

QUITERIA 

Molt  ensopit.  No  diu  quasibé  res.  (A  la 
Carme.)  A*sseu-te  aprop  del  balcó,  i  si  vol- 
gués alguna  cosa,  crida-m. 

CARME 

Molt  bé  diu,  duiteria.  Fins  després,  se- 
nyora Justa. 

JUSTA 

Passi-ho  bé,  Carme! 

(La  Carme  se'n  va  per  la  porta  primera  de 
V  esquerra.) 

ESCENA  III 
La  Quiteria  i  la  Justa 

JUSTA 

(seguin l  a  la  Carme  aiii  la  mirada  fins  que 
ha  desaparegut) 

Que  m'agrada  aquesta  noia!  Té  un  posat 
i  una  mena  de  cosa... 

quiteria 

Es  molt  bona  noia  la  Carme 
un  servei  aquests  dies... 

justa 
Això  si  que  ho  crec. 

QUITERIA 

Com  que  es  tant  traçuda  i  tant  treballado- 
ra... Es  una  joia  per  portar  una  casa! 

JUSTA 

I  tant  seria!  Tant  digna!...  Q.ue  es  veritat 
que  la  seva  mare  era  una  qualsevol? 

QUITERIA 

Q.aè  li  diré  jo!  Bé  ho  diuen. 


.  I  que'm  fa 

JUSTA 

Escolti:  i  el  germà  de  la  Carme?  Sab? 
Aquell  xicot  alt  com  un  Sant  Pau,  ben  plan- 
tat, guapo... 

QUITERIA 

Prou...  prou... 

JUSTA 

Q_uè  s'ha  fet?  Que  es  veritat  que  va  haver 
de  fugir? 

QUITERIA 

No  ho  sé.  Crec  que  es  a  França. 

JUSTA 

Ja!  (Silenci.)  Era  un  cap  calent  aquell 
xicot!  I  a  fe  que  amb  en  Gabriel  n'eren 
d'amics !... 

QUITERIA 

Ja  té  raó.  Potser  una  mica  massa. 

JUSTA 

Ara  viu  sola,  oi,  la  Carme? 

QUITERIA 

Sí,  desde  que  va  morir  sa  mare.  A  mi 
m'estima  moh,  no  sé  per  què...  i  jo  li  pago 
am  la  mateixa  moneda.  Cregui-m  que  s'ho 

mereix.  Q.ue  no's  vol  treure  la  mantellina, 
senyora  Justa? 

41' 

JUSTA 

No,  que  men  vaig  a  confessar. 

QUITERIA 

Te  raó  que  avui  es  Dimecres  Sant!  No'n 
faci  cas!  Ni  sé  en  quin  dia  visc!  Amb  aques- 
tes penes... 

JUSTA 

No'n  faltaria  d'altra!  Filla,  primer  es  l'o- 
bligació que  la  devoció. 

QUITERIA 

Bé;  però  ja  deurà  tornar  després,  oi? 

JUSTA 

Si:  en  Benet  ha  has^ut  d'anar  a  Puiovert 
a  veure  un  malalt,  i  hem  quedat  que'ns  tro- 
baríem aqui. 

QUITERIA 

Tant-de-bo  que  hi  sigueu  quan  en  FeUu 
arribi  de  Girona.  Segons  la  nova  que  porti, 
no  voldria  pas  trobar-me  sense  vostès.  En 
Guillem  necessitarà'l  consol  de  tots  els  seus 
amics,  que,  ja  ho  veu,  ne  té  ben  pocs.  Quasi 
tot-hom  l'ha  deixat  sol.  Tot  per  lo...  del  seu 
íiU! 

■P' 

JUSTA 

Què  hi  vol  fer !  Es  molt  extranya  la  gent 
adinerada  de  Pinals;  i  com  que  don  Maurici 
era  tant  estimat  i  tant  respectat  de  tot-hom... 
Ademés  de  ser  el  President  de  la  Confraria 
dels  Penitents,  havia  estat  alcalde  tres  vega- 
des. En  cambi,  la  jovenalla  de  la  fàbrica  i  els 
del  casino  estan  tots  a  favor  de  vostès. 


QUITERIA 

Aixís  ho  diuen.  Jo,  pobre  de  mi,  no  sé  res. 
Com  que  no  surto  de  casa... 

JUSTA 

Veiam  si  demà  hi  haurà  algun  esvalot  en 
la  professo  de  la  tarde ! 

QUITERIA 

Que  tant  mateix  la  fan  ? 


JUSTA 

Ja  ho  crec! 

QUITERIA 

Jo  ho  deia,  perquè  com  que  demà  farà  un 
any  de  la  mort  de  don  Maurici... 

(Se  sent  que  truquen.) 

JUSTA  f aixecant-se) 
Ai !  Jo  me'n  vaig. 

QUITERIA 

No,  esperi-s  una  mica. 

(Se'n  va  per  Ja  porta  primera  de  Ja  drela  a 
obrir.  Al  cap  de  poca  estona  entra,  segui- 
da d'en  Gripau.) 

QUITERIA  (entrant) 
Ja  podeu  entrar,  Francisco ! 

ESCENA  IV 
La  Quiteria,  la  Justa  i  en  Gripau 

GRIPAU 

Déu  me  la  guard,  senyora  Justa! 

JUSTA 

I  ara!  Vós  per  aquí,  Gripau? 

GRIPAU 

Vaia!  Vostè  també? 

JUSTA 

Qué  voleu  dir? 

GRIPAU 

Qut  m'ofèn  que 'm  diguin  Gripau!  Que 
no  es  bon  nom  Francisco  ? 

JUSTA 

Home,  jo  faig  com  raltra  gent.  Tot-hom 
us  dia  Gripau  per  aquí...  Gripau  per  allà... 
doncs  mireu:  Gripau  quedeu. 

GRIPAU 

Moltes  gràcies.  Se  li  estima.  Q.ue  m'ho 
diu  perquè  sóc  lleig? 

JUSTA 

No,  fill,  no!  No  hi  sóc  pas  gens  entesa  en 
això  de  fesomies. 

GlUPAU 

Q.ue  np  se'l  va  mirar  al  seu  home  abans  de 
casar-s'hi?  Aleshores  bé  hi  devia  entendre... 

JUSTA 

Fa  tants  an^'s  que  ja  no  me'n  recordo... 

QUITERIA 

Què  hi  ha  de  nou,  Francisco? 

GRIPAU 

Veureu.  Vinc  de  part  del  senyor  Rector  a 
veure  si'ns  deixarien  aquell  vestit  de  vellut, 
brodat  d'or,  que  abans  ens  deixàveu  pel  Na- 
zareno.  Com  que  demà  hi  ha  professo... 

QUITERIA 

Prou,  home,  prou.  Si  us  espereu  un  xiquet, 
vaig  a  dalt  a  buscar-lo.  No  us  el  tenia  a  punt 
com  altres  vegades  perquè'm  pensava  que 
no'n  farieu,  de  professo,  aquest  any. 

GRIPAU 

No  se  n'ha  de  fer!  Com  s'inflarien  els 
heretges!  I  que  serà  més  lluïda  que  mai ! 

(La  Ouiteria  se'n  va  per  Ja  porta  del  men- 
jador.) 


ESCENA  V 
La  Justa  i  en  Gripau 

JUSTA 

due  ha  estat  cosa  de  mossèn  Llorenç  el 
decidir-se  a  fer  la  professo? 

GRIPAU 

Si'ns  haguéssim  hagut  de  refiar  d'ell!  Té 
por  mossèn  Llorenç.  Tot  ha  sortit  de  la  Con- 
fraria dels  Penitents.  Ahir  a  la  tarde  va 
acordar-se  en  junta.  Demà,  a  les  sis,  la  pro- 
fesso al  carrer.  Aixís  veuran  els  heretges  de 

la  fàbrica  i  del  Casino  que,  encara  que  en 
Gabriel,  el  seu  cap  de  colla... 

JUSTA 

Pst !  Calleu,  que  sou  a  casa  seva ! 

GP  I  PAU 

(baixant  la  ven,  però  conlinnant  Videa) 
Encara  que'l  seu  capitost  vagi  assassinar... 

JUSTA 

Per  l'amor  de  Déu  ! ... 

GRIPAU 

Si,  assassinar,  perquè'l  va  assassinar  al 
nostre  don  Maurici,  la  Confraria  dels  Peni- 
tents no  sols  no  té  por  d'aquests  pillastres, 
sinó  que  celebra  l'aniversari  de  la  mort  del 
seu  president  estimat  tornant  a  fer  la  professo 
del  Dijous  Sant. 

JUSTA 

No  es  veritat  que  en  Gabriel  assassinés  a 
don  Maurici!  Va  ser  de  resultes  d'una  bara- 
lla que... 

GRIPAU 

Miri  que  jo  sé,  i  aixis  consta  en  la  causa, 
que  en  Gabriel  havia  dit  moltes  vegades  que 
el  dia  que  don  Maurici  se  li  posés  a  tret,  el 
deixaria  al  siti...  i  que,  exaltat  am  l'esvalot 

que  va  haver-hi '1  Dijous  Santa  la  tarde,  en- 
tre 'Is  de  la  Confraria  i  els  del  Casino,  per 
si  sortiria  o  no  sortiria  la  professo,  va  espe- 
rar-lo en  la  volta  dels  Penitents,  cap  allà  a 
les  nou  del  vespre,  quan  retirava,  i  allà  me'l 
va  escometre,  deíxant-lo  extès  d'una  ganive- 
tada al  coll. 

JUSTA 

Oh!  Quin  horror!  Calleu! 

GRIPAU 

Preo[unti-ho  al  Mingo  i  al  Falet,  el  saoris- 
tà  i  el  fuster  de  la  parròquia,  que  s'ensope- 
gaven a  passar  aleshores  per  la  volta  dels 
Penitents.  Ells  el  varen  veure  caure  mort  a 
don  Maurici,  i  ells  varen  ser  els  que  van 
agafar  an  en  Gabriel,  allà  mateix.  Tal  com  li 
dic,  ho  han  declarat  a  Girona. 

JUSTA 

Com  ne  parleu  vós  d'això !  Q.ue  no  us  fa 
llàstima  en  Gabriel? 

GRIPAU 

Gens  ni  mica! 

JUSTA 

Heu  de  pensar  que  es  jove,  i  com  que  avui 
en  dia  tenen  el  cap  més  ple  de  cabòries  polí- 
tiques que  no  pas  de  creencies  religioses, 

devegades  ve  un  cop  de  sang,  i  Déu  nos  en 
guard  d'un  ja  està  fet! 

GlUPAü 

Doncs  del  cop  de  sang  i  de  la  vida  de  don 
Maurici,  avui  en  Gabriel  ne  donarà  compte 
davant  dels  jutges  de  Girona.  Lo  que  es  déu 
o  dotze  anys  de  presidi,  ja  són  ben  seus: 
ningú'ls  hi  treu  de  sobre. 

(Mentres  en  Gripau  dirà  lo  precedent,  en 
Valentí  compareixerà  per  la  galeria  del 
fons  i  se  deturarà  un  moment  pera  escol- 
tar an  en  Gripau.  Quan  aquest  acaba,  en 
Valentí  entra  resoludanient.) 


ESCENA  VI 

La  Justa,  en  Gripau  i  en  Valentí 

VALENTÍ  (am  mal  to) 
Què  hi  fas  aqui.  Gripau  ? 

GRIPAU  (sorprès  i  desconcertat) 
Home... 

VALENTÍ  (ràpidament) 
Déu  la  guard^  senyora  Justa. 

JUSTA 

Hola,  Valentí ! 

VALENTÍ  (au  el  Gripau) 
Te  torno  a  dir  què  hi  fas  aquí? 

GRIPAU 

He  vingut  a  buscar  el  vestit  pel  Nazareno, 
i  estic  esperant  que  la  teva  tia  me'l  dongui! 

VALENTÍ  (a  la  Justa) 
Ont  es  la  tia  Q.uiteria? 

JUSTA 

Es  a  dalt  a  buscar  el  vestit! 

VALENTÍ  (au  en  Gripau) 

Tu  fas  com  els  gats,  que  sempre  cauen  de 
quatre  potes ;  però  vés  am  compte,  perquè 
jo  no  sóc  com  els  senyors  de  la  Confraria: 
ho  tens  entès  ? 

GRIPAU 

Què  vols  dir? 

VALENTÍ 

Vui  dir  que  a  casa  meva  no  t'hi  vui  veure, 
ho  sents?  Ja  t'ho  he  dit  més  d'una  vegada! 

GRIPAU 

Si  m'ho  manen,  bé  hi  haig  de  venir! 

VALENTÍ 

Mira,  Gripau^  no  fem  l'orni,  i  aixis  que 
vingui  la  tia,  toca'l  dos,  perquè  d'espies  per 
escorniflar  i  per  fer  befa  després  de  la  nostra 
desgracia,  n'estic  fins  al  cap-d'amunt. 


JUSTA 

No  t'exaltis,  Valenti!  Que  no  sabs  que  no 
t'es  bo?  No  sé  per  què  tot  t'ho  has  de  pendre 
tant  a  la  valenta! 

GRIPAU  (aín  sorna) 
Sembles  una  pólvora! 

VALENTÍ 

Vés-ten,  vés-ten  del  meu  davant,  maula, 
més  que  maula! 

GRIPAU 

No  me'n  puc  anar  que  no'm  donguin  lo 
que  vinc  a  buscar. 

VALENTÍ 

Torna  una  altra  estona  que  jo  no  hi  siga! 

GRIPAU 

Que't  penses  que  no  tinc  altra  feina? 
Aquesta  mateixa  nit  s'ha  de  vestir  el  Naza- 
reno,  perquè  la  professo  surt  demà  a  la  tarde! 

VALENTÍ 

Es  dir  que  a  lultim  la  feu  la  professo? 

GRIPAU 

Al  menos  que  tu  no  ho  privis... 

VALENTÍ 

Doncs  feu  molt  mal  fet  de  fer-la! 

GRIPAU 

Per  què,  si's  pot  saber? 

VALENTÍ 

Perquè...  podria  ser  que  us  en  penedissin! 
Que  no  us  fa  por  l'agitació  que  hi  ha  en  el 
poble? 

GRIPAU  (am  mofa) 

No'm  facis  riure!  De  tot  ne  dieu  el  poble, 
vosaltres!  Per  fer  callar  als  baladrers  del  Ca- 
sino n'hi  ha  prou  amb  una  bona  vara  de 
freixa! 

JUSTA 

Gripau,  calleu!  Mare  de  Déu  santíssima! 

VALENTÍ 

Deixi-1  estar,  senyora  Justa!  Deixi-1  que 
vaoi  llençant  verí!  Per  ells  no  hi  ha  ni  com- 
passió  ni  respecte  pels  que  sofreixen  el  pès 

d'una  desgracia  com  la  que  sofrim  nosaltres ! 
T'hauria  de  caure  la  cara  de  vergonya,  si'n 
tinguessis,  que  no'n  tens ! 

GRIPAU 

Vés  am  compte  am  lo  que  dius ! 

VALENTÍ 

No  que  no'n  tens,  no;  perquè  si'n  tingues- 
sis no  parlaries  de  la  manera  que  parles  pre- 
cisament en  aquesta  casa!  Que  no  te'n  fas 
càrrec  de  lo  molt  que  patim?  Que  no  ho 
sabs  que  avui  se  decidirà,  potser  per  sempre, 
la  sort  del  meu  germà  i  la  tranquil·litat  de 
casa  nostra? 

GRIPAU 

Què  té  que  veure  tot  això  am  que  la  pro- 
fesso de  demà  surti  o  no  surti? 

VALENTÍ 

Es  que  demà  farà  un  any  que  va  morir 
don  Maurici,  i  haurien  de  respectar  la  seva 
memòria,  no  concitant  .odis  ni  removent 
rancúnies! 

GRIPAU 

Qualsevol  diria  que  la  professo  es  una 
manifestació  politica! 

VALENTÍ 

Es  clar  que  no  ho  es;  però  demà  pot  sem- 
blar-ho ! 

GRIPAU 

Doncs,  sembli  lo  que  sembli,  sortirà,  val- 
dament  el  món  s'ensorri! 

VALENTÍ 

Doncs  algú  gemegarà:  jo  t'ho  prometo! 

ESCENA  VII 
La  Justa,  en  Valentí,  en  Gripau, 

LA  QUITERIA  I  AVIAT  LA  CaRME 

(La  Ouiteria,  al  fiu  al  de  V  escena  anterior , 
entrarà  per  la  porta  del  menjador,  anih  un  far- 
cell a  les  mans.) 

QUITERIA 

No  crideu,  per  l'amor  de  Déu!  En  Guillem 
us  pot  sentir!  Valentí:  no't  posis  aixis,  ho- 
me!  Q.ue  no  ho  sabs  que't  fa  mal?  Apa, 
Francisco!  Aquí  tens  el  vestit  del  Nazareno. 
T'he  fet  esperar  una  mica,  perquè  l'he  hagut 
de  raspallar  tot.  Hi  he  tingut  una  pila  de 
feina.  Tant  temps  d'estar  desat... 

(Dóna  l  farcell  au  en  Gripau.) 

GRIPAU  (agafant  el  farcell) 

Està  bé!  Ara,  gràcies,  eh?,  de  part  de 
mossèn  Llorenç. 

QUITERIA 

De  res,  home,  de  res!  No  val  la  pena.  Di- 
ga-li  que  ja  sab  que  pot  disposar. 

CARME 

(entrant  per  la  primera  porta  de  V esquerra) 

Quiteria:  diu  el  senyor  Guillem  que  hi 
vagi,  que's  vol  llevar. 

QUITERIA 

Mare  de  Déu!  Tu,  Valentí,  que  ja  hi  has 
entrat  a  veure'l  teu  pare? 

VALENTÍ 

Si  ara  arribo ! 

QUITERIA 

Doncs,  apa,  entra-hi!  Vine  am  mi. 

CAKME  (an  en  Valentí) 

No  fa  gaire  que  preguntava  per  vostè!  Deia 
que  no  l'havia  vist  en  tota  la  tarde! 

VALENTÍ 

Ja  hi  vaig,  ja. 

(Se'n  va  per  la  porta  primera  de  V esquerra.) 

JUSTA 

Jo  també  me'n  vaig,  que  ja  es  hora.  Passi- 
ho  bé,  Quiteria. 

QUITERIA 

Passi-ho  bé,  senyora  Justa.  Ja  tornarà,  oi? 

JUSTA 

No  faltava  més !  Passi-ho  bé. 

CARME 

Fins  després,  senyora  Justa. 

GRIPAU 

Bon  vent  i  barca  nova! 

JUSTA 

Ja  t'escau,  ja,  el  motiu.  Malagradós! 

(La  Quiteria  se  n'ha  anal  per  la  primera 
porta  de  V esquerra,  i  la  Justa  per  la  pri- 
mera de  la  dreta,  acompanyada  de  la 
Carme,  que  torna  a  entrar  als  pocs  mo- 
ments.) 


l'aniversari 


35 


ESCENA  VIII 
La  Carme  i  en  Gripau 

GRIPAU 

(deixant  el  farcell  damunt  d' una  cadira,  diu  a 
la  Carme,  mirant-se-la  fixament) 

Que  són  pel  Monument  de  la  parròquia 
aquests  ciris? 

CARME 

Sí.  Si  us  els  voleu  endur  me  fareu  favor. 

GRIPAU 

Prou,  prou:  ja  me'ls  enduré.  (Agafa'ls 
ciris,  nn  a  cada  mà,  i  diu  am  cert  misteri  i  in- 
ienció  a  la  Carme,  després  de  mirar  a  tots  costats 
i  assegurar-se  de  que  no  ve  ningú.)  Escolti,  ara 
que  no  hi  ha  ningú:  la  professó's  fa. 

CARME 

Es  dir  que  tant  mateix  se  fa? 

GRIPAU 

Sí.  Li  dic  això  perquè,  per  ara,  la  peniten- 
cia de  Tagonia  no  l'ha  demanada  ningú;  i 
com  que  l'altre  dia  me'n  va  parlar,  si  hi  vol 
anar,  digui-m'ho. 

CARME 

Sí;  però  am  la  condició  que  no  se  sàpiga 
i  de  que  ningú'm  puga  conèixer. 

GRIPAU 

No  tingui  por.  De  que  ningú  n'hegui  es- 
ment, jo  me  n'encarrego.  I  de  que  no  la 
coneixerà  ningú,  ja  pot  estar-ne  ben  segura! 
El  vestit  es  igual  per  tots  els  penitents.  La 
vesta  negra  am  ròssec,  i  al  cap  la  cucurulla,. 
que  ja  li  tapa  tota  la  cara. 

(Tot  lo  que  dirà  la  Carme  en  aquesta  escena 
ha  d'e^ser  am  oran  solemnitat  no  man- 
cada  de  cert  misteri.) 

CARME 

I  on  me  vestiré,  per  que  no  pugueo 
veure-m? 

GRIPAU 

Vingui  a  casa  meva  demà,  a  dos  quarts  de 
sis.  Ja  sab  on  visc? 

CARME 

Prou ! 

GRIPAU 

En  un  no  res  se  vesteix  i  de  dret  cap  a  l'i- 
glesia.  (Silenci.)  Però,  ja  s'hi  ha  pensat  bé? 
iMiri  c]ue  es  penitencia  molt  penosa:  té  d'anar 

amb  els  braços  aixís  (posa'ls  braços  en  creu) 
tota  la  professo. 

CARME 

(contestant  an  en  Gripau,  maquinalment, 
seguint  el  fil  de  la  seva  idea,  am  la  vista  fixa 
en  l'espai) 

Ja  ho  sé...  Portant  un  Sant  Crist  a  l'un,  i 
un  ciri  encès  a  l'altre... 

GRIPAU  (deixant  els  ciris) 
I  descalça...  a  peu  nu... 

CARME 

I  arrossegant  una  cadena. 

(Silenci.) 

GRIPAU 

Recordi-s  de  que'l  curs  que  fa  la  professo 
dura  ben  bé  un  parell  d'hores! 

CARME 

No  hi  fa  pas  res. 

GRIPAU 

Miri  que  hi  ha  hagut  penitents  que,  no  po- 
dent-se aguantar  més,  han  caigut  sense  sentits 
a  mig  cami  i  els  han  hagut  de  portar  a  l'igle- 
sia  a  pès  de  braços... 

CARME  (ani  resolució) 
Tot,  tot  ho  sé ! 

GRIPAU 

Bé:  doncs  aixís,  vostè  mateixa.  Veig  que 
ja  sab  de  quin  mal  ha  de  morir.  (Silenci, 
Acoslaiit'Se  a  la  Carme  i  am  iota  V intenció.) 
Deu  ser  el  cumpliment  d'alguna  prome- 
tença, oi? 

CARME 

(am  gran  emoció,  sense  mirar-se' l) 
Sí... 

GRIPAU  (am  certa  ironia) 

due  potser  es  per  implorar  la  salvació 
d'algun  perseguit  per  la  justícia? 

CARME 

(esgarrifada  tota  ella  i  mirant-se' l  fit  a  fit 
am  gran  ansietat  i  por) 

Què  voleu  dir? 

GRIPAU 


Vui  dir  que  semblant  penitencia  sols  pot 
fer-se  quan  el  pecat  s'ho  val. 

ESCENA  IX 
La  Carme,  en  Gripau  i  en  Valentí 

VALENTÍ 

(entrant  am  precipitació  per  la  porta 
primera  de  l'esquerra) 

Encara  es  aquí  aquest  mussol? 

gripau  (agafant  el  farcell) 

Ja  me'n  vaig,  home,  ja  me'n  vaig!  No 
veus  que  la  Carme  m'ha  entretingut  per  que 
m'endugués  els  ciris  del  Monument? 

CARME 

(agafant  els  candelers  de  damunt  de  la  taula 
i  donant-los  an  en  Gripau ) 

Aquí'ls  teniu.  Ja  us  en  podeu  anar. 

VALENTÍ 

Apa,  lluny  d'aquí ! 

GRIPAU 

Calma,  home,  calma!  L'has  d'abaixar 
aquest  geniot,  o,  si  no,  vindrà  dia  que  te'n 
faràs  déu  pedres!  Vaja,  adéu,  Valentí.  I  vos- 
tè, Carme,  fins...  una  altra  estona. 

(Li  fa  signes  que  en  Valentí  no  veu,  volent 
dir:  ((fins  a  demà)).) 

CARME 

(moU  seria,  fent  que  si  amh  el  cap) 

Adéu-siau,  Francisco. 

(En  Gripau  se'n  va,  amh  el  farcell  i  els 
candelers,  per  la  porta  primera  de  la  dre- 
ta. Va  fosqnejant.) 

ESCENA  X 

La  Carme  i  en  Valentí 

VALENTÍ 

Gràcies  a  Déu!  Quin  home!  No  hi  puc 
fer  més:  me  posa  fóra  de  mi,  m'exaspera, 
m'exalta  am  la  seva  cahna  i  soaseria!  M'hi 
faria  a  bofetades ! 

CARME 

Ja  té  una  mica  de  raó;  però'm  sembla  que 
exagera.  No  tot-hom  pot  ser  igual.  Què  hi 
vol  fer!  Vostè  es  dels  que  caminen  mirant 
de  cara  al  sol;  en  cambi,  en  Francisco  es  dels 
que  va  de  cara  a  terra. 

VALENTÍ 

No'l  puc  sofrir!  Gregui-m,  Carme:  no 
se'n  fii  pas  mai  d'ell!  Es  un  home  dolent, 

capaç  de  qualsevol  cosa.  A  mi  devegades 
arriba  a  fer-me  por. 

CARME 

No  n'iii  ha  per  tant!  (Silenci.  En  Valentí's 
passeja  amunt  i  avall  am  gran  agitació.)  Q.ue 
ja's  lleva'l  seu  pare? 

VALENTÍ 

(aturant-se  i  mirant  a  la  Carme) 
Si,  ja's  lleva...  Per  què  m'ho  pregunta? 

CARME 

Perquè  aixis  que  l'hagi  vist  me  n'aniré.  Ja 
comença  a  ser  tard. 

VALENTÍ 

Que  no's  queda  aquesta  nit? 

CARME 

Avui  no:  me  sembla  que  ja  no  n'hi  ha 
necessitat. 

VALENTÍ 

Ai,  Carme!  Potser  avui  la  necessitarem 
més  que  mai  la  companyia  de  la  gent  que'ns 
vol  bé!  (Curt  silenci.  S'acosta  a  la  Carme  i 
li  diu  am  veu  trencada  per  V emoció.)  Que 
no  s'hi  conta  vostè  entre  la  gent  de  que  li 
parlo  ? 

CARME 

(dissimulant  la  sorpresa  que  li  produeix  el  to 
en  que  parla  en  Valentí) 

Sí,  Valentí,  que  m'hi  conto!  Me  sembla 
que'ls-e  n'he  donat  alguna  prova! 

VALENTÍ 

Esperi  al  menos  que  vingui  l'oncle  Feliu, 
de  Girona. 

CARME  (am  gran  interès) 

Que'n  sab  alguna  cosa  vostè  d'en  Ga- 
briel ? 

VALENTÍ 

Sé  lo  que  se  sab  pel  poble. 

CARME 

I  què  es,  si  ho  puc  saber? 

VALENTÍ 

Que  tot  va  contra'l  pobre  d'en  Gabriel, 
que  tot  fa  esperar  que'l  condemnin. 

CARMK 

Vol  dir  que  no  hi  ha  ni  una  engruna 
d'esperança? 

VALENTÍ 

Per  mi  no,  Carme. 

CARME 

I  si  tot  anés  per  bé  ? 

VALENTÍ 

Es  impossible ! 

CARME 

I  si'l  seu  germà  sortís  absolt? 

Valkntí 

No  hi  vui  pensar.  Fóra  una  ventura  massa 
grossa ! 

CARME 

Aleshores,  quina  alegria  més  gran!  La  tris- 
tesa fugiria  per  sempre  més  d'aquesta  casa ! 

VALENTÍ 

(deixanl-se  porlar  hicoiiscleuíment  pel  fiugil 
oplimisme  de  la  Carme) 

Aleshores...  oh!...  aleshores  potser,  aju- 
dat per  l'alegria,  tindria  valor  per  dir-li  una 
cosa  que  desde  fa  una  pila  de  temps  guardo 
aquí  dintre  del  pensament,  closa,  ben  closa! 
(Mirant'la  amb  amor.  Curt  silenci.  La  Carme 
baixa'ls  ulls  i  sospira.)  Carme,  per  què  no'm 
respon  ? 


CARME 

(evasivament,  pera  desviar  la  conversa) 


Què  vol  que  li  respongui,  si  vostè  mateix 

creu  que  es  impossible  que  l'alegria  torni  a 
ser  la  mestressa  d'aquesta  casa? 

VALENTÍ 

Té  raó,  Carme ! 

ESCENA  XI 

La  Carme,  en  Valentí,  la  Quiteria 
EN  Guillem  i  aviat  en  Benet 

(La  Ouileria  i  en  Guillem  entren  per  la  porta 
primera  de  V esquerra,  Vuna  donant  el  braç  a 
V altre.  L'escena  es  quasi  fosca,) 

quiteria 

Guillem,  ves  am  compte,  que  ja  es  fosc. 
Que  t'hi  veus  ? 

guillem 

No  gaire.  Hauràs  d'encendre  llum.  Qui  hi 
ha  aquí? 

VALENTÍ 

Sóc  jo,  pare.  També  hi  ha  la  Carme. 

guillem  (asseient-se  vora  la  taula) 
Q_uina  hora  es,  ara? 

VALENTÍ 

Deuen  ser  tres  quarts  de  set. 

GUILLEM 

Tres  quarts  de  set!  (Apart.)  No  té  temps 
de  ser  aquí  encara. 

VALENTÍ 

Escolti,  tia:  oi  que  la  Carme  s'ha  de  que- 
dar aquesta  nit? 

QUITERIA 

Que  potser  se'n  vol  anar?  No,  filla,  no. 
Queda-t :  me  faràs  molt  favor. 

CARME 

Es  que,  si  no 'm  necessitessin,  no  voldria 
abusar... 

GUILLEM 

Com,,  abusar!  I  ara!  Nosaltres  som,  si  de 
cas,  els  que  abusem  de  la  teva  bondat!  T'has 
de  quedar!  I  avui  més  que  mai!  Jo  t'ho 
demano!  Queda-t,  queda-t,  ho  sents,  Carme? 

CARME  (complaceuta) 

Sí,  senyor  Guillem.  No'n  parlem  més.  Me 
quedo. 

VALENTÍ 

Porti '1  quinqué,  tia,  que  quasi  ja  no  s'hi 
veu. 

GUILLEM 

Sí,  porta  llum,  Quiteria! 

QUITERIA 

Ara  vaig  a  buscar-lo.  (Truquen  a  la  poría  de 
V escala.)  Vols  anar  a  obrir,  Carme?  (Aquesta 
hi  va.  La  Quiteria  se  u  va  pel  menjador,) 

GUILLEM 

Valentí:  que  hi  ha  alguna  cosa  oberta? 

VALENTÍ 

Sí,  pare :  el  balcó  de  l'hort. 

GUILLEM 

Per  això,  que  sento  aire.  Tanca-1,  si't  plau. 

VALENTÍ 

(surt  per  la  galeria  i  torna  a  entrar  desseguida) 
Ja  està. 

(La  Quiteria  entra  pel  menjador  portant 
un  quinqué  encès,  am  pantalla  vermella, 
que  deixa  damunt  de  la  taula.  La  Carme 
i  en  Benet  entren  per  la  primera  porta 
de  la  dreta.) 

Qt  ITERIA 

Santa  nit» 

GUILLEM 

Qui  hi  havia? 

BENET 

Un  servidor  de  vostès.  Bona  nit  i  bona 
hora,  senyor  Guillem. 

QUITERIA 

Bona  nit,  senyor  Benet. 

VALENTÍ 

(donant  una  cadira  an  en  Benet) 
Segui,  segui! 

GUILLEM 

Aquí,  ben  aprop  meu.  Aquí,  senyor  Benet. 
El  vui  ben  a  la  vora. 

BENET 

Allà  on  vostè  vulga.  (S'asseu  prop  d'en  Gui- 
llem.) Qut  ja  ha  vingut  la  Justa? 

QUn  ERIA 

Ja  ho  crec,  i  que  s'hi  ha  estat  una  bona 
estona.  Ha  dit  que  anava  a  confessar  i  que 
tornaria. 

BENET 

Jo  vinc  de  Puigvert.  He  anat  a  veure'l  fill 
d'en  Riudor... 

GUILLEM 

D'en  Macari  Riudor? 

BENET 

Sí. 

(Silenci.) 

QUITERIA 

Ja'm  dispensarà,  oi,  senyor  Benet?;  però 
haig  d'anar  pel  sopar. 

BENET 

I  ara !  No  faltaria  més ! 

QUITERIA 

Anem-hi,  Carme? 

CARME 

Quan  vulgui. 

(Se  u  van  pel  menjador.) 

GUILLEM 

Valentí,  escolta. 

VALENTÍ 

Què  vol,  pare  ? 

GUILLEM 

Mira:  aquí  tinc  una  carta  d'en  Genis  de  La 
Junquera.  Veies  què  diu,  i  contesta-la.  Tu 
mateix.  Fa  tres  dies  que  la  porto  a  la  but- 
xaca. 

(Bnlxaqiieja  i  l'hi  dóna.) 


l'aniversari 


49 


VALENTÍ 

A  veure.  (Acostant-se  al  llum  i  passant-hi 
els  ulls,)  Parla  de  la  qüestió  dels  hereus  de 
la  tia  Mònica.  La  mateixa  cançó  de  sempre. 

GUILLEM 

Diga-li  que  no  tinc  el  cap  per  aquestes 
coses. 

VALENTÍ 

Deixi-me '1  per  mi.  Jo  me  n'encarrego. 

(Se'n  va  per  la  porta  primera  de  V esquerra.) 

ESCENA  XII 
En  Guillem  i  en  Benet 

GUILLEM 

I,  doncs,  què  té'l  noi  d'en  Riudor? 

BENET 

Per  mi,  mala  peça  al  teler.  Ja  farà  prou  si 
arriba  a  Pasqua! 

GUILLEM 

Ja'l  planyo,  ja,  pobre  Macari!  I  encara 
diuen  de  tenir  fills!  Fills!...  (Amh  ira  con- 

ceulrada,  cloent  el  puny  i  pegant  un  cop  da- 
munt de  la  taula.)  N'hi  ha  alguns  que  quan 
vénen  al  món  més  valdria  que's  morissin! 
(Curt  silenci,)  Es  veritat  que  quan  són  bons 
són  el  tresor  i  l'alegria  dels  pares;  més  quan 
són  dolents...  ah!...  quan  la  dolenteria'ls- 
perd,  aleshores  més  valdria  matar-los! 

BENET  • 

Guillem,  per  l'amor  de  Déu!  No  digui 
això!  Calma,  un  xic  de  calma! 

GUILLEM 

Me  fa  riure  vostè  !  D'on  vol  que  la  tregui  la 
calma,  si  tinc  l'ànima  traspassada  per  un  ferro- 
roent  que  no'm  deixa  sossegar  ni'm  deixa  viu- 
re? due's  pensa  que  l'amargura  que  jo  passo 
se  pot  dissimular,  aixís  com  aixis  ? 

BENET 

Ja  ho  sé  que  no  pot  ser;  però... 

GUILLEM 

i- 

No,  no  pot  ser,  no  pot  ser,  no.  Encara 
que,  ben  mirat,  jo'n  tinc  tota  la  culpa  de  lo 
que  m'està  passant  amb  el  meu  noi  gran! 
Jo'n  tinc  la  culpa  de  lo  que  ha  fet  en  Ga- 
briel !  Jo,  si,  jo  i  ningú  més  que  jo!  (Contestant 
a  un  sione  d'en.  Benet.)  Si  jo  l'hagués  pujat  de 
la  manera  que'l  pare,  que  al  cel  siga,  va  pu- 
jar-me a  mi,  sense  contemplacions  ni  debi- 

litcits  de  cap  mena*;  si  jo  l'hagués  fet  passar 
cent  cops  per  l'adreçador,  ara  no'm  veuria 
humiliat  i  avergonyit  de  la  manera  que'm 
veig.  Amb  el  seu  rigor,  el  pare  va  fer  de  mi 
un  home  honrat,  digne,  estimat  de  tot-hom! 
En  cambi,  la  meva  bondat  i  el  meu  carinyo 
no  més  han  servit  que  per  fer  un  home  do- 
lent, un  criminal,  un  presidari! 

BENET 

Guillem!  Per  lo  que  més  estimi,  no  vui 
que  parli  aixis  d'en  Gabriel! 

(Tots  dos  molt  agitats.) 

GUILLEM 

Si  lo  que  més  estimo  es  ell!  Per  això'n 
parlo  aixis,  perquè  es  un  troç  de  la  meva 
ànima  que  s'ha  tornat  dolent!  Si  jo'm  pen- 
sés que  es  bo,  d'altra  manera'n  parlaria! 

BENET 

En  Gabriel  no  ho  es  de  dolent!  La  seva 
desgracia  ve  d'una  exageració,  filla  del  seu 
natural  exaltat  iforós!  Déu  ens  en  OTard  de 
trobar-nos  en  el  seu  lloc!  Tot-hom  hi  està 
exposat! 

GUILLEM 

De  lo  que  es  filla  la  seva  desgracia  es  de 
tenir  el  cap  ple  de  cabòries  apreses  no  3è  pas 
aon ! 

BENET 

I  també  de  les  fastigoses  malesvolences  i 
rancúnies  que  hi  ha  en  aquest  dimoni  de 
Pinals,  en  la  que  mitja  vila  se  beuria  la  sang 
de  l'altra  mitja.  Semblem  deixats  de  la  mà 
de  Déu !  No  sé  en  quina  doctrina  cristiana 
s'ensenyen  aquests  odis,  i  això  que 'Is  que 
més  exemple  haurien  de  donar  són  els  que 
més  malament  se  porten. 

GUILLEM 

Bé,  tot  lo  que  vulgui;  però  pensar  que 
don  Maurici... 

BENET 

Per  ell  parlo!  Déu  l'hagi  perdonat.  Era  un 
imprudent,  per  no  dir  una  altra  cosa  més 
coenta. 

GUILLEM 

Si,  sí,  sí,  ja  ho  sé,  té  raó;  però  jo  no  m'hi 
puc  fer  am  l'idea  de  que  sigui '1  meu  fill  el 
qui  '1  va  matar !  Això  a  mi  no  m'hi  pot  cabre 
al  cap;  no  m'hi  pot  cabre  vaja! 

BENET 

I  si  al  cap-d'avall  no  fos  en  Gabriel  qui  va 
matar  a  don  Maurici?  I  si'l  tribunal  digués 
que  es  innocent?  . 

GUILLEM 

Es  impossible,  senyor  Benet!  No  me  la 
^  faci  entreveure  aquesta  dolça  esperança,  que 
el  desengany  fóra  massa  gros!  Ja'ls  veig  els 
seus  bons  intents!  Q.uè  té  de  fer  un  bon 
amic  com  vostè,  sinó  provar  d'aconsolar- 
me !  Gràcies,  senyor  Benet;  gràcies!  Li 
estimo ! 

BENET 

No,  Guillem:  s'equivoca.  Li  asseguro  que 
li  parlo  am  tota  franquesa.  Suposi,  per  un 
moment  (tot  pot  ser  en  aquest  món),  que  en 
el  judici  queda  provat  que,  per  comptes  de 
ser  en  Gabriel  qui  va  escometre  a  don  Mau- 
rici, com  s'ha  vingut  creient  fins  ara,  va  ser 
don  Maurici  qui  va  atacar  an  en  Gabriel,  i 
que  aquest,  matant-lo,  no  va  fer  més  que 
defensar-se!  Doncs,  bér:  an  el  seu  noi  po- 
dran imposar-li  la  pena  que  vulguin,  petita 
o  grossa,  no  ho  sé,  perquè  jo  en  qüestió  de 
lleis  no  hi  entenc  gens  ni  mica;  peró,  davant 
de  vostè,  davant  meu  i  davant  de  tot-hom 
que  tingui  no  més  que  quatre  dits  de  front, 
en  Gabriel  no  serà  cap  home  dolent,  cap 
criminal  i  molt  menos  cap  presidari,  sinó 
un  home  desgraciat:  ni  més  ni  menos.  I 
cregui-m,  senyor  Guillem:  la  desgracia  no  es 
cap  deshonra:  això  vostè  ho  sab  molt  més 
bé  que  jo. 

GUILLEM 

Tot  lo  que  vostè  vulgui;  però  en  el  fons 
hi  haurà  sempre  la  mala  acció,  la  mort  d'un 
home,  acció  contraria  a  lo  que  la  llei  de  Déu 
mana.  I  al  mateix  temps  una  taca  en  el  bon 
nom  de  la  nostra  famiha,  que  ningú  treu, 
que  ningú  renta. 

BENET 

Vostè  no'm  vol  entendre,  senyor  Guillem. 

GUILLEM  (acalorat) 

Prou,  que  l'entenc!  Q.ue's  pensa  que  no 
hi  he  pensat  també  en  tot  això  que  vostè 
diu?  Si  fa  un  any,  desde  que  van  agafar  al 
rloi,  que  no  penso  en  res  més!  Sempre,  sem- 
pre en  lo  mateix,  nit  i  dia!  I  tant  aviat  me'l 
veig  innocent,  pos.at  ien  llibertat  i  retornat  a 
casa,  estimat  de  tot-hom,  com  me'l  miro 
criminal,  condemnat,  purgant  la  seva  culpa,' 
despreciat  fins  d'aquells  que  més  l'estimen! 
I  amb  el  meu  pobre  cervell  vaig  filant  i  des- 
filant les  raons  favorables  i  desfavorables  de 
que  s'hauran  valgut  els  seus  defensors  i  els 
seus  jutges  per  salvar-me'l  i  per  perdre-me'l! 
En  tot  he  pensat,  en  tot,  senyor  Benet!  En 
què  vol  que  no  atini  un  pare  que  té'l  seu 
fill  en  mans  de  la  justícia? 

BENET 

Doncs  jo  encara  vaig  més  enllà  que  vostè. 
Per  mi,  en  Gabriel  no  hi  té  res  que  veure  am 
la  mort  de  don  Maurici. 

GUILLEM 

Qjuè  vol  dir  ? 

BENET 

Nét  i  clar:  que  jo  no  crec  que  en  Gabriel 
sigui  culpable.  Ja  ho  he  dit.  Jo,  en  la  mort 
de  don  Maurici,  hi  veig  un  misteri  que  per 
ara  no  penetro.  Per  això  espero  am  tant  in- 
terès que'l  seu  cunyat  torni  de  Girona.  A 
veure  què  hi  haurà  dit  el  tribunal. 

GUILLEM 

Que  n'es  de  feliç  vostè,  senyor  Benet! 
Com  se  coneix  que  no  ho  es,  vostè,  de  pare ! 
Vostè  arriba  a  veure'l  sol  allà  on  no  més  hi 
ha  que  nit  eterna ! 

BENET 

No  més  hi  ha  una  cosa,  i  es  que  a  mi'm 
costa  molt  donar-me.  Pot-ser  més  endavant 
n'hi  sabré  donar  raó  de  tot  lo  que  li  he  dit 
avui. 

(Truquen  a  la  porta  de  Tescaja.) 


56 


VILAREGUT 


ESCENA  XIII 

En  Guillem,  en  Benet,  la  CaRxMe, 
LA  Justa  i  la  Quiteria 

(La  Carme  enlra  pel  menjador  sense  dir 
res,  atravessa  V escena  pera  anar  a  obrir,  anant- 
se  n  per  la  primera  porta  de  la  dreta,  per  la  gual 
torna  a  entrar  després,  seguida  de  la  Justa.  La 
Quiteria,  quan  aquestes  ja  són  a  l'escena,  entra 
pel  menjador,  després  d'haver  encès  el  llum  del 
mateix.) 

justa  (entrant) 

Santa  nit  i  bona  hora.  Com  van  aquests 
animós,  senyor  Guillem  ? 

guillem 
Com  vol  que  vagin? 

BENET 

Ja  has  anat  a  confessar  ? 

justa 

Sí,  Benet.  S'ha  girat  un  ventot!  No's  pot 
pas  anar  pel  carrer!  A  veure  si  demà  tindrem 
pluja. 

QUITEIUA 

•  Que  voldràs  passar  el  rosari  ara  o  després 
de  sopar,  Guillem  ? 

GUILLEM 

Si  voleu...  per  mi,  ara. 

JUSTA 

Ai!  Sí,  si.  Am  molt  gust. 

BENET 

Per  mi,  quan  vulguin. 

QUITEBIA 

Ont  es  en  Valentí  ? 

GUILLEM 

Es  a  dalt.  Deixa-1  estar.  Ja  baixarà  desse- 
guida. 

QÜITERIA 

Que'l  voldràs  passar  tu,  el  rosari.  Guillem  ? 

GUILLEM 

No  faltava  més!  Dona-m  els  rosaris. 

(La  Ouileria  obre'l  calaix  de  dalt  de  la 
calaixera  i  treu  uns  rosaris,  que  dóna 
au  en  Guillem.  Aquest  s'aixeca  amb  els 
rosaris  a  la  mà.  Tots  els  altres  s'han 
distribuït  per  V escena,  asseguts.  En  Gui- 

llem  comença  a  passar  el  rosari  camina  n  t 
amunt  i  avall.) 

GUILLEM  (senyant-se) 

Per  la  senyal  de  la  santa  Creu,  de  nostres 
enemics  Uiurau-nos,  Senyor... 

TOTS  (senyant-se  també) 

Per  la  senyal  de  la  santa  Creu,  de  nostres 
enemics  lliurau-nos,  Senyor.., 

GUILLEM 

En  nom  del  Pare  i  del  Fill  i  de  FEsperit 
Sant.  Amén. 

TOTS 

En  nom  del  Pare  i  del  Fill  i  de  l'Esperit 
Sant.  Amén. 

GUILLEM 

Ave  Maria,  gratia  plena,  Dominus  tecum. 

TOTS  (murmurant -ho) 

Benedicta  tu  in  muUerihus,  et  benedictns  fruc- 
tus  ventris  tui,  Jesús. 

GUILLEM 

Domine,  lahiamea  aperies. 

(S'atura  i  escolta  am  gran  atenció,  girat  de 
cara  a  la  porta  primera  de  l'esquerra. 
Llarg  silenci.) 


L  ANIVERSARI 


59 


QUITERÍÀ 

Què  hi  ha,  Guillem?  Què  tens? 

GUILLEM 

M'ha  semblat  sentir  soroll  de  picarols... 
com  si  s'hagués  aturat  un  carruatg^e... 

(Gran  expectació  per  part  de  tots.) 

ESCENA  XIV 

Els  mateixos  i  en  Valentí 
Aviat  en  Feliu 

(En  Valentí  surt  precipitat  per  la  porta  pri- 
mera de  V esquerra,  i  al  trohar-se  davant  del  seu 
pare  s'atura,  procurant  dominar  la  seva  agi- 
tació,) 

VALENTÍ 

Ah !  Són  vostès  ? 

(En  Guillem,  alarmat  pel  soroll  que  ha  sen- 
tit i  per  l'agitació  que  endavina  an  en 
Valentí,  diíi  fehrós:) 

GUILLEM 

Aon  vas,  Valentí? 

VALENTÍ 

Anava  a  obrir  la  porta. 

GUILLEM 

A  obrir  la  porta?  No  han  pas  trucat.  (Se 
sent  la  campaneta  de  la  porta.)  Ara  truquen! 
(Emocionat  i  tremolós,)  Es  en  Feliu,  oi? 

(Tots  els  altres  s'aixequen  i  s'acosten  an 
en  Guillem,  pressentint  V arribada  d'en 
Feliu.) 

VALENTÍ 

Sí.  He  vist  venir  la  tartana,  desde'l  balcó 
del  meu  quarto. 

GUILLEM  (resolut) 

Vés  a  obrir. 

(En  Valentí  se  n  va  per  la  primera  porta 
de  la  dreta.  En  Guillem  se  queda  plantat 
al  mig  de  V  escena,  mirant  de  fit  afit-  Ves- 
TKentada  porta,  amb  agitació  violentis- 
sima.) 

QUITERIA 

Ai,  Déu  meu ! 

(Tots  miren  la  porta  amb  excitació  extraor- 
dinària. La  Carme,  quasi  tant  agitada 
com  en  Guillem.  Entren  en  Valentí  i  en 
Feliu.  Aquest  se  treu  el  barret,  i,  sense 
abaixar-se' l  coll  de  V abric,  se  queda  a 
dos  passos  del  llindar  de  la  porta,  pres 
de  gran  emoció,  al  veure  Vactitut  de  tots. 
En  Valentí  s'asseu  a  una  cadira  i's  tapa 

Ja  cara  am  les  mans,  apoiaiit  els  colles 
en  els  genolls.) 

FELIU 

Bona  nit. 

GUILLEM  (esclatant) 

Feliu!  Què  hi  ha?  El  noi!...  Què?...  Par- 
la!... Per  l'amor  de  Déu!  (Onasi  plorant.) 

FELIU 

Guillem,  no't  desesperis! 

GUILLEM 

No,  si  ja  t'ho  conec  am  la  cara!  L'han 
condemnat,  oi?  L'han  condemnat! 

FELIU 

A  catorze  anys... 

(En  Guillem  queda  com  ferit  per  un  llamp.) 

QUITERIA  (plorant) 
Vero-e  Santa  orloriosa ! 

VALENTÍ 

Quin  dolor! 

CAÍ^ME 

(Groga,  rígida,  amb  el  cap  alt,  mirant  al  sostre, 
diu,  desfent-se'l  mocador  del  coll  com  si  cer- 
qués aire  pera  respirar:) 

Mare  meva!  Mare  meva! 

(En  Benet  i  la  Justa,  plorosos.) 

GUILLEM 

(en  Ull  esclat  de  pena,  dolor  i  ràbia) 

Estic  deshonrat!  Si,  deshonrat!  Malehida 
siga  l'hora  en  que  va  néixer! 

(Li  falten  les  forces.  Cau  assegut,  plorant 
anmrgameiit.  En  Feliu  i  la  Ouiteria 
i  hi  acosten  adolorits.) 

QUITERIA 

Germà!  Guillem! 

FELIU 

No't  desesperis,  Guillem!  No't  desesperis! 


CAU  EL  TELÓ  RÀPIDAMENT 


ACTE  SEGON 


La  mateixa  decoració.  Es  a  ta  tarde  del  Dijous 
Sant.  A  raixecar-se'l  teló's  veterà  a  la  Oniteria, 
vestida  de  negre,  asseguda  en  nn  silló,  llegint,  ani 
l 'auxili  d'unes  ulleres,  en  un  llibre  vell,  les  devocions 
propries  del  dia.  Regna  en  la  sala' una  gran  tranquil- 
litat. 

ESCENA  I 
La  Quiteria,  la  Justa  i  en  Benet 

(Aquests  dos  últims  entren  per  la  galeria  del 
fons,  vestits  pera  anar  a  seguir  Monuments.) 

JUSTA 

(aturant-se  en  d  llindar  de  la  porta) 

Se  veu  que  no  tenen  pas  por  de  lladres  en 
aquesta  casa* 

QUITERIA 

(alçant  el  cap^  deixant  de  llegir,  iraienl-se  les 
ulleres  i  aixecant-se) 

Ah!  Són  vostès?  Que  han  entrat  per  l'hort? 

(La  Justa  i  en  Benet  avancen.) 

BENET 

Com  que  hem  trobat  la  porta  oberta... 

JUSTA 

Aixís  no  hem  hagut  d'anar  a  donar  la  volta. 

QUITERIA 

Ben  fet. 

BENET 

Com  està'l  senyor  Guillem? 

QUITERIA 

Tant  aclaparat  com  vulguin.  El  cop  es 
massa  fort.  Déu  faci  que'l  pugui  resistir! 

JUSTA 

No  n'hi  ha  per  menos ! 

QUITERIA 

Però,  seguin;  facin  el  favor. 

(S'asseuen  tols.) 

BENET 

El  seu  germà  es  molt  de  plànyer;  la  situa- 

ció  en  que's  troba,  molt  grave;  però'm  sem- 
bla que  li  sobra  pit  per  afrontar-la. 

QUITERIA 

No  sé  pas  què  dir-li,  senyor  Benet. 

JUSTA 

I  si  d'alguna  cosa  serveixen  els  amics,  ja 
sab,  tant  vostè  com  el  senyor  Guillem,  que 
poden  comptar  am  nosaltres,  en  tot  i  per  tot. 

BENET 

Crec  que  ja  no  se'ls  té  de  dir  tot  això : 
massa  que  ho  saben. 

QUITERIA 

Gràcies.  Els  hi  estimo  molt. 

(Curt  silenci.) 

JUSTA 

Diu  que  l'advocat  que  va  defensar  an  en 
Gabriel  a  Girona,  ha  arribat  aquest  mig-dia? 

QUITERIA 

Sí:  ve  per  tenir  una  sentada  amb  en  Gui- 
llem per  parlar  de  lo  que  s'ha  de  fer.  Ara 
deurà  venir  amb  en  Feliu. 

BENET 

Es  el  senyor  Pineda,  veritat,  l'advocat  d'en 
Gabriel  ? 

5 

QUITEPIA 

Sí,  senyor.  Don  Miquel  Pineda. 

BENET 

M'agradaria  molt,  sent  com  es  un  advocat 
de  tanta  anomenada  i  de  tanta  experiència, 
conèixer  la  seva  opinió  sobre'l  cas  d'en  Ga- 
briel. 

QUITERIA 

Jo  ja  no  sé  què  pensar,  ni  què  dir,  pobre 
de  mi.  Com  més  vui  aclarir-ho,  més  fosc  ho 
veig. 

JUSTA 

Una  cahiverada  de  jove  aixalabrat,  que's 
paga  am  la  tranquil·litat  d'una  familia:  ve- 
liaquí. 

QU. TÈBIA 

Ja  té  raó,  senyora  Justa. 

BENET 

Doncs,  jo,  en  tot  aquest  assumpto,  hi  veig 
córrer  una  bruixa  que  l'esbulla  i  el  capgira^ 
donant-li  apariencies  d'una  cosa  que  no  es 
en  realitat. 

JUSTA 

Me  fas  riure,  Benet!  Quina  bruixa  vols 
que  hi  hagi? 

QUITERIA 

Vet-aquí  la  mania  d'en  Feliu! 

BENET 

Me  n'alegro  molt  que  ja  siguem  dos  els 
que'ns  adonem  del  misteri  que  enfosqueix 
tota  aquesta  qüestió. 

(Curt  silenci.) 

JUSTA 

Escolti:  i  la  Carme?  Com  se  troba?  Encara. 
no  n'hi  havia  preguntat. 

QUITERIA 

Avui,  bé.  No  més  està  molt  impressionada. 
Com  que'ns  porta  tanta  voluntat... 

BENET 

Es  molt  nerviosa  aquella  xicota. 

JUSTA 

Oh,  i  tal!  Miri-s  que'ns  va  costar  de  retor- 
nar ahir  vespre!  Me  va  donar  un  susto! 

QUITERIA 

Se  va  afectar  tant,  la  pobre! 

JUSTA 

Pot-ser  una  mica  massa. 

BENET 

Això  no  vol  dir  res.  Depèn  del  tempera- 
ment de  cada  hu. 

ESCENA  II 

La  Quiteria,  la  Justa,  en  Benet 
I  en  Guillem 

guillem 

(entrant  per  L·  porta  primera  de  V esquerra) 
Bones  tardes  tinguin. 

BENET 

Déu  lo  guard,  senyor  Guillem. 

JUSTA 

Com  se  troba? 

GUILLEM 

Passant,  no  més  que  passant.  Que  fa  molta 
estona  que  són  aquí? 

BENET 

No,  no  gaire. 

GUILLEM 

(tremolós,  dirigint-se  a  la  Ouiteria) 
Com  es  que  no  m'avisaves,  dóna? 

QUITERIA 

Fill  meu,  me  pensava  que  dormies. 

GUILLEM 

Dormir?  Que  es  cas!  No  l'he  pogut  pas 
agafar  el  sòn;  i  això  que  he  passat  la  nit  des- 
vetllat! Tot  jo  tremolo! 

(S'asseu.) 

BENET 

Q.ue  ja  ha  pres  lo  que  vaig  receptar-li  ahir 
vespre? 

QUITERIA 

Sí,  senyor:  una  cullerada  cada  dugués 
hores.  A  les  cinc  li  toca  pendre-la. 

GUILLEM  (a  la  Qiiiteria) 

Si  vols  anar  a  visitar  els  Monuments,  ja 
pots:  ara  ja  tinc  companyia. 

QUITERIA 

Vols  dir  ? 

*  GUILLEM 

Sí,  vés,  vés.  Mira:  la  senyora  Justa  t'acom- 
panyarà. • 

JUSTA 

Am  molt  gust.  Apa,  Q.uiteria:  vagi  a 
posar-se  la  mantellina. 

(La  Ouiteria  s'alça.) 

BENET 

Sí:  aprofitin  la  claror,  i  cap  allà  a  les  sis 
tornin  a  casa,  perquè  amb  el  rebombori  de 
la  professo. .. 

QUITERIA 

Que  vol  dir  que  hi  haurà  alguna  cosa? 

BENET 

Els  animós  estan  molt  exaltats,  i  no  fóra 
extrany  que  fessin  un  disbarat, 

GUILLEM 

Que  ho  diu  seriament,  senyor  Benet  ? 

BENET 

Tant  seriament,  que,  si  jo  fos  alcalde  de 
Pinals,  avui  no  n^hi  hauria  de  professo. 

QUITERIA 

No  sé  què  fer!  No  m'espanti,  senyor  Be- 
net, o,  si  no,  no  hi  vaig. 

JUSTA 

Deixi-1  dii;  an  el  meu  marit!  Si  tenim 
temps  de  sobres!  Fins  a  les  sis,  que  surt  la 
professo,  hi  ha  una  hora  ben  bona.  Podem 
anar  a  la  parròquia,  a  Santa  Ursula,  a  Sant 
Joan,  al  convent  i  a  la  Misericòrdia.  Apa, 
cuiti ! 

QL·ITEFIA 

Desseguida  estic  a  punt. 

(Se'n  va  per  la  porta  del  menjador.) 

ESCENA  III 
La  Justa,  en  Guillem  i  en  Benet 

GUILLEM 

Vagin-hi,  creguin-me,  i  tornin  a  l'hora 
que  vulguin;  perquè  jo,  aquesta  tarde,  tinc 
molta  feina  a  fer.  I  dispensi-m,  senyora 
Justa,  si  li  prenc  el  marit;  però  aviat  haig 
de  tenir  una  entrevista  a  la  qual  vui  que  hi 
sigui  present  el  senyor  Benet,  com  amic  i 
com  a  metge,  i  en  farà  un  gran  obsequi  si 
accepta  la  meva  invitació.  S'ha  de  parlar  de 
la  qüestió  del  noi  amb  el  meu  advocat.  (Di- 
rigint-se an  en  Benet.)  Com  que'l  seu  parer, 
pe?  mi,  val  molt,  i  com  que  sé  que  m'estima 
de  debò,  vui  que  en  la  sentada  la  seva  opi- 
nió faci  pès  am  la  dels  altres. 

BENET 

Jo  SÓC  qui  li  haig  de  donar  les  gràcies,  se- 
nyor Guillem. 

JUSTA 

Ja  sab  que  pot  disposar  de  nosaltres  a  tota 
hora. 

GUILLEM 

Diuen  que'ls  amics  són  per  les  ocasions,  i 
com  que  per  tals  els  tinc,  per  això'ls  parlo 
de  la  manera  que'ls  parlo. 

(Se  veu  venir  per  l'hort  an  en  Feliu.) 

ESCENA  IV 

La  Justa,  en  Benet,  en  Guillem 
I  EN  Feliu 

FELIU 

(entrant  per  la  galeria) 
Bones  tardes ! 

GUILLEM 

Hola,  Feliu!  Q.ue  has  vist  a  don  Miquel? 

FELIU'  (saludant) 

Déu  la  guard,  senyora  Justa.  Com  va,  se- 
nyor Benet? 

BENET 

Per  ara... 

JUSTA 

Bé...  i  vostè ? 

FELIU 

Passant.  (Contestant  au  en  Gnillem.)  Sí: 
m'ha  dit  que  vindria  d'aquí  mitja  hora,  o 
abans,  si  podia.  Ara  es  a  casa  del  senyor 
Torrents.  Diu  que'l  tenia  de  veure  de  precís, 
per  un  altre  assumpto. 

GUILLEM 

Està  bé.  (Curt  silenci.)  Que  has  vist  el  noi? 

FELIU 

Qui,  en  Valentí?  No.  Que  es  fóra? 

GUILLEM 

Se  n'ha  anat  desseguida  d'haver  dinat, 
sense  dir  aon. 

FELIU 

Ja  deurà  venir.  No  convé  que's  deixi  veure 
massa  avui.  Prou  excitat  que  està  tothom 
am  la  sortida  de  la  professo!  (Marcant  la 
frase  qne  segueix,)  Com  que  la  casualitat  ha 
volgut  que  avui  tot  coincidís... 

ESCENA  V 

La   Justa,    en   Benet,   en  Guillem, 
EN  Feliu,  la  Quiterl\  i  la  Carme 

(Aquestes  dugués  ultimes  entren  per  la  porta 
del  menjador.  La  prunera  va  am  mantellina  i 
llibre  d'oracions.  El  semblant  de  la  segona  es 
palid  i  desencaixat,  com  apariencia  d'una  pena 
molt  grossa  que  té  de  passar-se  en  silenci,  sense 
consol  i  sense  esbarjo.) 

quiteria 
Q_uan  vulgui,  senyora  Justa. 

justa  (alçant-se) 
Anem.  Com  se  troba,  Carme? 

CARME 

Molt  bé,  gràcies. 

quiteria 

Mira,  Guillem:  la  Carme's  queda.  Quan 
sigui  l'hora,  ja't  portarà  la  medecina.  Si  vols 
res,  crida-la:  s'estarà  al  menjador. 


Està  bé. 


guillem 


l'aniversarí 


75 


(En  GuiUem  paria  baix  amb  en  Benel,  En 
Feliu  se  passeja  nerviós,  amunt  i  avall.) 

CARME  (apart  a  la  Ouiteria) 

Quiteria:  que  voldrà  que  l'esperi,  o  me'n 
puc  anar  quan  vulgui  ? 

QUITERIA 

Tu  mateixa;  però  m'agradaria  més  que 
m'esperessis. 

CARME 

A  quina  hora  vindrà? 

QUITERIA 

Abans  de  les  sis  tornaré  a  ser  aquí. 

CARME 

Ho  dic  perquè  voldria  ser  a  la  parròquia 
quan  sortís  la  professo. 

QUITERIA 

Mira:  si  a  les  sis  no  fos  aquí,  vés-te-n'hi! 
Endu-te'n  la  clau  de  l'hort,  si  vols. 

CARME 

Molt  bé  diu. 

QUITERIA 

Vaja,  fins  després,  Guillem. 

GUILLEM 

Adéu,  Quiteria.  Passi-ho  bé,  senyora  Justa. 
jusTa 

Passin-ho  bé. 

BENET 

Tornin  aviat,  creguin-me. 

(La  Quiteria  se'n  va  am  la  Justa  i  la  Car- 
me, per  la  porta  primera  de  la  dreta..  La 
Carme  torna  a  entrar  al  cap  de  poca 
estona  per  dita  porta,  atravessa^  V escena 
sense  dir  res  i  se'n  va  per  la  del  men- 
jador.) 


ESCENA  VI 
En  Guillem,  en  Feliu  i  en  Benet 


FELIU 

(prenent  nua  cadira  i  asseient-se) 

Guillem,  si't  sembla,  ara  podríem  parlar 
d'allò. 

guillem 

Com  tu  vulguis. 

(Ell  i  en  Benet  s* asseuen  també.) 

FELIU 

Aquest  dematí  no  t'he  volgut  amoïnar, 
perquè'l  teu  cap  no  estava  per  escoltar-me; 
però  ara  que't  veig  més  serè  i  més  dintre  de 
tu  mateix,  ha  arribat  l'hora  de  parlar-ne. 
Don  Miquel  no  pot  trigar.  Vui  que'm  sentis 
primer  a  mi  que  an  ell. 

GUILLEM 

Parla,  Feliu.  Hi  fet  quedar  al  senyor  Benet, 
qui,  si  no't  sab  greu,  estarà  present  en  aquest 
acte. 

FELIU 

Al  contrari,  el  seu  criteri  pot  servir-nos  de 
molt,  perquè  la  qüestió  que  s'ha  de  tractar  es 
delicadissima.  Me  n'alegro  molt  de  que  hi 
sigui. 

BENET 

Ben  poca  llum  podré  donar-los,  pobre  de 
mi!;  però,  en  fi,  la  meva  manera  de  judicar 
els  aconteixements,  sempre  freda  i  expurgada 
de  tot  prejudici,  està  a  la  disposició  de  vostès. 

FELIU 

Anem  al  cas.  La  condemna  d'en  Gabriel 
es  un  fet  sobre '1  que  no  hi  ha  que  donar-hi 
voltes.  Ara  que  la  primera  i  dolorosa  impres- 
sió ja  ha  passat,  per  més  que'ns  quedi  la 

ferida  oberta  i  vegem  a  la  nostra  familia  en 
mal  lloc  als  ulls  de  la  gent;  ara,  dic,  que'l 
cap  reprèn  el  seu  domini  sobre '1  cor,  es  quan 
crec  que'ns  hem  de  mirar  la  qüestió  que's 
presenta,  íit  a  fit,  i  provar  de  resoldre-la  de 
la  millor  manera  que  siga  possible,  i  en  be- 
nefici, sempre,  del  nostre  pobre  Gabriel.  No 
li  sembla,  senyor  Benet? 

BENET 

Penso  de  la  mateixa  manera  que  vostè. 

FELIU 

No  li  extran)^  que  parli  aixís ;  però  com 
que  jo,  per  encàrrec  del  meu  cunyat  Guillem, 
be  sigut  l'unic  de  la  familia  que  ha  seguit 
d'aprop  aquesta  mena  de  calvari  que  ha  pas- 
sat el  meu  nebot,  sóc  el  que  forçosament  haig 
de  dur  la  paraula  en  aquesta  sentada,  que 
té  per  objecte  exposar  les  impressions  que 
porto  de  Girona. 

GUILLEM 

I  quines  són,  Feliu  ? 

FELIU 

Aquestes.  I  ara't  prego.  Guillem,  que't 
fixis  bé  en  lo  que  vaig  a  dir-te.  (Curt  silenci. 
Grau  expectació  en  en  Guillem  i  en  Benet.)  Jo, 
que  he  assistit,  no  com  un  espectador  qual- 
sevol, sinó  am  tot  l'interès  d'un  pare,  a  les, 

sessions  del  judici,  i  he  observat,  constant- 
ment, el  posat  d'en  Gabriel  davant  del  tribu- 
nal; jo,  que  he  escoltat  i  sospesat  les  seves 
respostes,  i  he  seguit,  amb  angunia  i  espe- 
rança, les  declaracions  dels  testimonis  i  els 
discursos  del  fiscal  i  de  l'advocat  defensor; 
jo,  que  he  sentit  l'aclaparament  i  el  dolor  de 
la  condemna;  i  jo,  que  he  vist  an  en  Gabriel 
a  la  presó  i  he  tingut  amb  ell  una  llarga 
sentada;  jo't  dic.  Guillem,  i  tingues  compte 
que  judico  per  alguna  cosa  més  que  per 
impressió,  que'l  teu  fill  no  es  qui  va  matar, 
avui  fa  un  any,  a  don  Maurici.  Nét  i  clar: 
que'l  nostre  Gabriel  es  innocent. 

BENET 

Penso  igual  que  vostè,  Feliu.  No  fa  pas 
gaire  que  ho  deia  a  la  senyora  Quiteria,  i 
ahir  a  la  tarde  quasi  vàrem  enfadar-nos  amb 
el  seu  cunyat  (senyalant  aii  en  Gnillem)  per- 
què jo  li  deia  això  mateix.  En  aquest  assump- 
to  hi  ha  un  misteri  impenetrable!  Jo  li  veig 
desde'l  primer  dia!  Se  sent,  quasi's  palpa. 
Però,  aclarir-lo?  Veliaquí  lo  dificil. 

GUILLEM 

Tant  l'opinió  de  vostè,  senyor  Benet,  com 
la  teva,  Feliu,  poden  valdré  molt,  no  ho  nego; 
però'l  Tribunal  no  ho  ha  entès  pas  aixís,  i 
me  l'ha  condemnat,  sense  pensar-s'hi  gaire. 

L'anica  veritat  que  sura,  avui  per  avui,  des- 
graciadament, es  aquesta. 

FELIU 

All  aqui't  vui,  Guillem.  Q.uè  havia  de  fer 
el  Tribunal,  davant  d'un  processat  que  co- 
mença per  confessar-se  autor  del  delicte  de 
que  se  l'acusa,  i  que,  per  obra  de  la  mala 
sort,  té  tota  la  prova  en  contra,  sinó  con- 
demnar-lo, malgrat  els  esforços  de  l'advocat 
defensor  per  demostrar  que  en  Gabriel,  ma- 
t-ant  a  don  Maurici,  havia  obrat  en  defensa 
pròpia? 

GUILLEM 

Què  vols  dir  ? 

FELIU 

Vui  dir  que  precisament  aquest  afany  des- 
mesurat d'en  Gabriel  de  confessar-se  autor 
de  la  mort  de  don  Maurici,  tant  si  hi  venia  a 
tom  com  no,  es  lo  que  va  fer-me  obrir  els 
ulls,  es  lo  que  va  fer-me  entrar  en  sospites. 

GUILLEM 

No  t'entenc. 

FELIU 

Tu  no  l'has  vist  an  en  Gabriel  com  l'he 
vist  jo,  tant  a  l'Audiència  com  a  la  presó, 
entoçudint-se  en  proclamar-se  culpable,  sem- 

pre  que  ell  creia  que  l'ocasió  se  li  presentava. 
Creu-me  que  tal  actitud,  indefinible,  feia  i  fa 
pensar  molt,  Guillem,  però  molt!  L'haguessis 
vist  am  quina  insistència  s'acusava.  Semblava 
que  obeís  a  una  consigna. 


GUILLEM 


A  una  consigna?  Q.uè  vols  dir?  Parla  clar, 
per  l'amor  de  Déu!  Vols  dir  que  algú  s'ha 
aprofitat  del  poc  seny  del  noi  per  fer-li  fer  lo 
que  ha  fet? 

FELIU 

No  ho  sé.  Això  es  lo  que  hem  d'esbrinar, 
tant  tu  com  jo  i  com  tots  els  que'ns  estimem 
an  en  Gabriel. 

GUILLEM 

No'm  facis  tornar  boig,  Feliu!  Com  es 
que  això  que  tu  dius  no  ho  han  vist  els  seus 
jutges  ? 

FELIU 

Perquè'ls  seus  jutges  no  se'l  miraven  amb 
els  ulls  que  me'l  mirava  jo. 

GUILLEM 

Feliu!  Tot  això  que  dius  es  veritat,  pura 
veritat,  oi? 

FELIU 

Veritat  pura. 

GUILLEM 


Vols  dir  que  no  són  raons  inventades  pel 
teu  bon  cor,  ani  l'afany  d'endolcir  la  meva 


pena? 


FELIU 


No,  Guillem.  T'ho  juro  per  la  memòria 
de  l'Amelia! 


GUILLEM 


Dius  que'l  noi  semblava  que  parlés  per 
boca  d'altri? 

FELIU 

En  Gabriel  parlava  d'una  manera  tant 
extranya,  que  d'una  hora  lluny  se  veia  que 
mentia. 

GUILLEM 

(tremolant,  pres  de  gran  emoció  i  excitació) 


Feliu,  això  fóra  horrorós! 


FELIU 

I  s'acusava  amb  una  mena  de  satisfacció 
que  feia  esgarrifar!  No  sabré  explicar-t'ho. 
Com  si,  acusant-se  amb  una  insistència  tant 
esparveradora,  se  sacrifiqués  per  alguna  idea, 
o  potser  per  alguna  persona!  Q.ui  sab  si  per 
salvar  al  verdader  culpable ! 

GUILLEM 

Això  són  il·lusions  teves,  Feliu!  Pura  im- 
pressió del  teu  magí,  que  sempre  ha  vist 
fantasmes  per  tot  arreu. 

BENE'T 

No,  senyor  Guillem:  el  to  en  que  parla'l 
seu  cunyat  demostra  ben  clarament  tot  lo 
contrari. 

FELIU 

Sempre  la  mateixa  toçuderia.  Guillem!  Ja 
no  sé  què  haig  de  dir  perquè'm  creguis!  Bé't 
costa  prou  de  decidir-te  a  favor  de  l'innocen- 
cia  d'en  Gabriel !  Recorda-t  de  que  ets  el  seu 
pare ! 

GUILLEM 

(alçant'Se  de  la  cadira  ràpidament.  Els  altres 
dos  també  s'alcen) 

Feliu !  Aquesta  paraula  hi  es  de  massa !  El 
que  ha  tingut  fills  no  se  n'oblida  mai  de  que 
ha  escampat  pel  món  bocins  de  la  seva  ànima! 
I  de  que  jo  m'estimo  an  els  meus,  me  sembla 
que  bé  n'he  donat  proves!  Precisament  això 
es  lo  que'm  priva  de  decidir-me  a  favor  de 
l'innocència  d'en  Gabriel!  Si  desde'l  dia 
que'l  varen  agafar,  el  meu  cor  de  pare  li  té 
per  innocent  9\  noi!  Que  no  veus  (pel  cor) 
que  aquest  no  pensa?  Q.ue  no  veus  que  aquí 

no  més  hi  ha  que  carinyo  per  ell,  pel  meu 
hereu  estimat?  Ara  qui  no  li  té  per  innocent 
es  aquest  (pel  cap),  perquè  pensa,  perquè  ru- 
mia i  perquè  la  realitat  li  fa  veure  les  coses 
del  color  que  són,  per  horrible  i  fosc  que 
sigui!  Però,  Feliu,  Déu  te'n  guard  del  dia 
que'l  meu  cap  i  el  meu  cor  pensin  de  la 
mateixa  manera,  del  moment  que  tots  dos 
creguin  que  en  Gabriel  es  innocent! 

FELIU 

Q.uè  faràs  aquell  dia? 

GUILLEM 

Què  faré?  Remouré  cel  i  terra  per  deslliu- 
rar el  noi! 

FELIU 

Doncs,  apa!  Ja  pots  començar  a  remoure: 
el  moment  ha  arribat. " 

GUILLEM 

Per  tu,  si;  per  mi,  no. 

FELIU 

Per  tu,  també ! 
(Toquen  les  cinc  en  el  rellotge  del  menjador.) 

GUILLEM 

Am  lo  que  m'has  dit  no  n'hi  ha  prou !  No 
fa  pas  gaire,  al  dir-me  que'l  noi  era  innocent, 
has  afegit :  c<  I  tingues  compte,  Guillem,  que 

judico  per  alguna  cosa  més  que  per  impres- 
sió!» Aquesta  alguna  cosa  més  es  lo  que  jo 
vui!  Vinga!  Depressa! 

FELIU 

Q.uè'm  diràs  si  jo't  dic  que  en  l'entrevista 
que  vaig  tenir  dimars  passat  amb  ell,  quan 
vaig  anar  a  veure-1  a  la  presó,  va  confessar- 
me,  plorant  com  una  criatura,  que  estava 
enamorat,  que  estimava  bojament  a  una  dóna, 
d'amagat  de  tot-hom?  Eh?  Qué'm  diràs? 

GUILLEM 

Q_ue  en  Gabriel  estimava  d'amagat?  Que't 
va  dir  qui  era  ella? 

(Entra  la  Carme  per  la  por  la  del  menjador, 
portant  una  ampolla,  un  plat,  una  copa 
i  una  cullera  de  plaïa,  Aparenla^  una 
tranquil·litat  que  no  té.) 

ESCENA  VII 
Els  mateixos  i  la  Carme 

FELIU 

Q.UÍ  hi  ha?  Qui  es ? 

CARME 

Senyor  Guillem,  són  les  cinc.  Vol  pendre 
la  medecina? 

GUILLEM 

Sí,  dóna-me-la, 

CARME 

Tingui,  si  es  servit. 

(S'acosta  a  la  taula,  damunt  de  la  qual  hi 
deixa  lo  que  porta.) 

GUILLEM 

(abocant  el  liquid  de  Vampollaen  la  cullera,  fins 
a  omplir-la,  bevent-se' l  d'un  glop) 

Gràcies ! 

(La  Carme  recull  el  plat,  la  copa,  la  cu- 
llera i  r ampolla,  i  se'n  va  molt  impres- 
sionada de  les  mirades  persistents  i  escru- 
t adores  que  li  han  dirigit  en  Feliu,  en 
Guillem  i  en  Benet.) 


ESCENA  VIII 
En  Guillem,  en  Feliu  i  en  Benet 

GUILLEM  (an  en  Feliu) 

T'he  preguntat  si  en  Gabriel  t'ho  va  dir 
qui  era  la  dóna  que  ell  estimava:  ho  va  dir? 
Respon-me ! 

FELIU 

Si,  que  m'ho  va  dir. 

GUILLEM 

Qui  es?  Digues. 

FELIU 

No  hauries  de  caminar  gaire  si't  convin- 
gués parlar-hi. 

GUILLEM 

(cor-près  de  soble  i  senyalant  la  porta 
del  menjador,  per  la  que  se  nha  anat  la  Carme) 

Qui?...  Ella?...  La  Carme?... 

BENET 

La  Carme  ? 

FELIU 

La  Carme. 

GUILLEM 

(lluitant  am  sí  mateix  pera  donar  crèdit 
a  tal  afirmació) 

No,  no  pot  ser!  No  pot  ser! 

FELIU 

,  I  la  basca  d'ahir  vespre,  a  l'enterar-se  de 
que  havien  condemnat  an  en  Gabriel? 

BENET 

Té  raó. 

GUILLEM 

Es  veritat...  Sí...  Però  no,  no,  no  n'hi  ha 
prou !  • 

FELIU 

Aquesta  noia  ha  tingut  sempre  un  no  sé 
què  de  misteriosa.  Recorda-t  de  la  mort  de  la 
seva  mare,  i  de  la  desaparició  extranya  del 
seu  germà;  recorda-t  de  la  gran  amistat  que 
hi  havia  entre'l  germà  de  la  Carme  i  el  teu 
íill;  recorda-t  que  tots  dos  tenien  les  matei- 
xes idees  i  lo  molt  que  s'estimaven.  Que  no 
podria  ser,  es  un  dir,  que  no  podria  ser  que'í 
germà  de  la  Carme  fos  el  que...  i  en  Gabriel, 
per  salvar-lo  i  per  exigir-ho  potser  qui  sab 
quina  obligació  secreta,  s'hagués  sacrificat 
per  ell? 

GUILLEM 

Oh!  Aixó  fóra  espantós!...  No  ho  sé!... 
No  sé  què  dir  ni  què  pensar!...  El  cap  me 
dóna  voltes !...  Si  això  fos  veritat !... 

FELIU 

Ja  m'ngradarà  que  sentis  a  don  Miquel, 
parlant  d'això ! 

GUILLEM 

Què  hi  diu  don  Miquel? 

FELIU 

Lo  que  jo  dic:  que  aquesta  revelació,  ines- 
perada i  a  ultima  hora,  d'en  Gabriel,  confes- 
sant la  seva  estimació  per  la  Carme,  té  una 
importància  grandiosa. 

GUILLEM 

duè'n  pensa  vostè,  senyor  Benet? 

BENET 

Crec,  senyor  Guillem,  que  en  la  fosca  que 
rodeja  aquest  assumpto  hi  ha  brollat  un  llum, 
que  s'ha  de  seguir,  costi  lo  que  costi!  Potser 
ens  portarà  a  la  claror  complerta! 

GUILLEM  (au  en  Feliu) 

Però,  com  t'ho  va  dir  en  Gabriel?... 
Com?  De  quina  pianera? 

FELIU 

Parlant-me  sempre  d'ella.  I  que's  veia  que 
no  deia  mentida,  no,  Guillem:  quan  parlava 
de  la  Carme,  les  seves  paraules  tenien  el  sò 
purissim  de  la  veritat. 

GUILLEM 

Prou !  Ja  n'hi  ha  ben  bé  prou !  La  pena 
que  jo  he  sofert,  dia  sobre  dia,  no  es  res  al 
costat  del  corc  del  dubte  que  ja'm  sento  aquí 

dins,  furga  que  furga!  Això  es  terrible!  Es 
l'agonia  després  de  la  mort! 

BENET 

Valor,  senyor  Guillem!  Serenitat  i  fermesa 
es  lo  que  ara  li  convé,  per  seguir  el  camí 
de  llum  que  davant  seu  se  li  obre!  Miri  que 
tots  anem  al  seu  costat!  No  tingui  por:  ca- 
mini ! 

GUILLEM  (am  iota  l'ànima) 

Serenitat!  Fermesa!  Vui  tenir-ne,  en  tin- 
dré! No  hi  fa  res  que  la  meva  pobra  ànima 
s'esber-li  amb  el  pès  de  la  feixuga  creu  que 
Déu  m'envia !  Valor  per  portar-la  a  coll,  fins 
al  cap-d'amunt  de  tot,  ne  tinc  de  sobres.  No 
diuen  que  la  força  del  dolor  es  irresistible? 
Ara  ho  veurem ! 

(Truquen  a  la  poria  de  V escala.) 

BENET 

Han  trucat. 

FELIU 

Es  don  Miquel. 

(La  Carme  entra  per  la  poria  del  menja- 
dor i  atravessa  V escena  pera  anar  a  obrir. 
Tots  tres  se  la  miren  am  gran  interès. 
Ella,  avergonyida,  abaixa'ls  ulls  i  sen 
va  per  la  primera  porta  de  la  dreta,  per 
la  qual  surt  també  en  Feliu,  Al  cap  de 

poca  estona  tornen  a  entrar  en  escena  la 
Carme  i  en  Feliu,  seguits  de  don  Miquel.) 

ESCENA  IX 

En  Guillem,  en  Benet,  en  Feliu, 
LA  Carme  i  don  Miquel 

MIQUEL 

Déu  los  guard!  Dispensin-me  si  he  fet  una 
mica  tard ;  però'l  senyor  Torrents  m'ha  en- 
tretingut molt  més  de  lo  que  jo'm  pensava. 
Com  està,  senyor  Canyamars? 

guillem 
Ja  ho  pot  veure,  senyor  Pineda. 

MIQUEL  (an  en  Feliu) 

A  vostè,  Llaurador,  no  li  pregunto,  per- 
què no  fa  gaires  hores  que'ns  hem  vist.  (Fent 
una  lleugera  inclinació  de  cap  an  en  Benet.) 
Déu  lo  guard. 

BENET 

Déu  lo  guard. 

FELIU  (presentant) 
Don  Miquel  Pineda.  Don  Benet  Fonollar. 

MIQUEL 

Servidor  de  vostè.  Tinc  molt  gust... 

BENET  (encaixant  amb  en  Miquel) 

El  gust  es  meu,  senyor  Pineda. 

(La  Carme  eslà  dreta  en  el  fons,  mnda, 
impassible,  impenetrable.) 

GUILLEM 

Don  Miquel,  moltissimes  gràcies  per  tot 
lo  que  ha  fet  a  favor  del  noi.  Cregui-ni  que 
les  hi  dono  de  tot  cor ! 

MIQUEL 

I,  ara,  Canyamars!  Com  s'entén,  gràcies? 
Aquest  agraiment,  que  jo  li  estimo  molt, 
guardi-1  per  més  endavant!  Que  no  li  ha  dit 
en  Llaurador?  Si  tot  just  comencem!  Hem 
de  parlar  de  moltes  coses,  vostè  i  jo. 

GUILLEM 

Ja  ho  sé,  ja!  Ja  m'ho  ha  dit  en  Feliu. 
Quan  vostè  vulgui,  estic  a  les  seves  ordres. 
Si  vol,  podria-m  anar  a  l'escriptori:  allà  esta- 
rem més  recuUits. 

MIQUEL 

Anem  allà  on  vostè  disposi. 

GUILLEM 

Passi  vostè  al  davant,  faci'l  favor.  Vés, 
Feliu,  i  vostè  també,  senyor  Benet,  comen- 
cin a  passar.  (En  Miquel,  en  Feliu  i  en  Benet, 
enraonant  entre  si  i  a  poc  a  poc,  se'n  van  per  la 
porta  del  menjador,  en  el  qual  s'aturen,  tot 
parlant,  esperant  an  en  Guillem.  Aquest,  en  un 
to  aspre,  diu :)  Carme ! 

CARME 

(avançant  fins  a  primer  terme,  vora  en  Guillem) 
Senyor... 

GUILLEM 

A  quina  hora  te'n  tens  d'anar? 

CARME 

Si  pogués,  a  tres  quarts  de  sis. 

GUILLEM 

Està  bé.  Si  algú'm  demanés,  digues  que 
no  hi  sóc. 

CARME 

Molt  bé  diu,  senyor  Guillem. 

(En  Guillem  se  reuneix  amb  els  altres  i 
tots  se'n  van,  enraonant,  per  la  porta  del 
menjador.  La  Carme'ls  mira  marxar, 
amb  una  expressió  de  fonda  amargura.) 


94 


VÍLAREGUT 


ESCENA  X 
La  Carme,  i  desseguida  en  Gripau 

(Quan  la  primera' s  troba  sola  en  escena,  se 
passa  les  mans  per  la  cara,  sospira  profonda- 
menl  i  din  am  ven  trencada  per  la  desesperació.) 

CARME 

Quina  agonia,  Déu  meu!  Quina  agonia!  Jo 
no  sé  pas  com  fer-ho!  Jo  no  sé  pas  si'l  podré 
soportar  aquest  martiri!  (Silenci.  Se  treu  un 
full  de  paper  de  la  butxaca  de  les  faldilles,  i  lle- 
geix, pera  si,  lo  que  en  ell  hi  ha  escrit.  Tot  ho  fa 
am  gran  agitació  nerviosa.)  Hi  es  tot,  tot,  ben 
explicat  i  en  poques  paraules.  Ara...  (Se 
treu  un  sobre  de  paper  blanc,  en  el  qual  hi  fica'l 
paper,  després  de  plegar-lo.  Mulla  la  goma  i 
clou  la  carpeta.)  Aixis...  Ja  està!  Déu  faci 
que  tingui  valor  per  entregar-lo  a  Mossèn 
Llorenç ! 

(Per  darrera  dels  vidres  de  la  galeria  se 
veu  venir  an  en  Gripau.  Al  cap  d'una 
mica  entra  am  moltes  precaucions,  i  al 
ser  al  llindar  de  la  porta  s'atura  i  diu:) 

gripau 

Ave  Maria! 

CARME  (redreçant-se,  espantada) 

Qui  hi  ha!  (Amaga'l  plec  en  la  butxaca  de 
sa  faldilla.)  Què  voleu?  (Amb  extranyesa  al 
regonèixer  an  en  Gripau.) 

GRIPAU  (desde  la  porta) 
Que  hi  es  en  Valentí? 

CARME 

No. 

GRIPAU 

Es  que  si  hi  es,  m'entorno.  No  hi  vui 
tractes  amb  aquell  noi. 

CARME 

Us  dic  que  no  hi  es.  Què  voleu? 

GRIPAU 

Que  està  sola? 

CARME 

Si.  Però,  parleu,  per  l'amor  de  Déu.  Què 
hi  ha? 

GRIPAU  (ronsejant) 

He  pujat  per  saber  del  cert  si  ve  o  no  ve  a 
la  professo. 

CARME 

Sí,  que  vinc.  Com  vàrem  quedar  ahir? 

GRIPAU 

Bé.  No  es  això;  però  com  que  desde  ahir 
a  la  tarde  hi  han  hagut  tantes  novetats... 

CARME 

(mirant  fixament  an  en  Gripau) 
Què  voleu  dir? 


GRIPAU 

Vui  dir  que...  com  que  han  condemnat  an 
en  Gabriel... 

(La  Carme,  desconfiant  de  tes  intencions 
d'en  Gripau,  revestint-se  de  valor  i  llui- 
tant pera  dominar-se  i  dissimular,  diu:) 

CARME 

r 

I  això  què  tè  que  veure  am  la  meva  pro- 
metença? 

GRIPAU 

Es  clar,  res!  Té  raó...  Vès  una  cosa  am 
i'altrel  Però,  veurà:  com  que  passava  pel 
camí  de  baix  i  he  trobat  oberta  la  porta  de 
l'hort,  he  pensat:  «Veiam,  entrem-hi».  Me 
n'he  volgut  assegurar.  Que  no  podria  ser  que 
se  n'hagués  desdit? 

CARME  (seriosa) 
Tot  pot  ser  en  aquest  món. 

GRIPAU 

Això  sí  que  es  ben  cert!  I  devegades...  les 
coses  fan  uns  capgirells  i  donen  uns  toms, 
que  un,  francament,  ja  no  sab  què  pensar. 
Sab  què  diuen  ara  per  la  vila? 

CARME 

Què}. 

GRIPAU 

Que  ja  se  sab  del  cert  quina  es  la  persona 
que  va  matar  a  don  Maurici. 


CARME 

(retrocedint,  esgarrifada,  i  mirant  fixament 
an  en  Gripau) 

Què  voleu  dir? 


GRIPAU 


I 


Que  podria  molt  ben  ser  que  la  justícia 
s'hagués  equivocat...  i  que  en  Gabriel  no  fos 
culpable:  veli-aquí. 


CARME 

D'ont  ho  heu  tret  això? 

GRIPAU 

Tot-hom  ho  diu  per  la  vila. 

CARME 

Sempre  s'ha  dit,  i  vós  no  ha  heu  cregut 
mai. 

GRIPAU 

Cert.  Però  jo  no  ho  creia  perquè  costava 
molt  poc  de  dir:  «En  Gabriel  es  innocent»; 
però  ara  ja  no*n  tenen  prou  amb  això,  sinó 
que  ja  senyalen  amb  el  dit  al  culpable,  i  ara 
la  cosa  ja  pren  un  altre  aspecte. 

GARME 

I  qui  es  el  culpable? 

GRIPAU 

Diuen  que  es  l'Escabellat. 

CARME 

L'Escabellat? 

GIUPAU 

Si,  l'Escabellat,  el  campaner  de  la  parrò- 
quia, aquell  beneitó. 

CARME 

I  què'n  penseu  vos  d'això  que  diuen? 

GRIPAU 

Que  tot  pot  ser  en  aquest  món !  I  que  no 
fóra'l  primer  cop  que  succeeix.  Jo  he  parlat 

aquesta  tarde  amb  en  Mingo  i  en  Falet,  el 
sagristà  i  el  fuster  de  la  parròquia,  que  varen 
ser  els  que  van  agafar  an  en  Gabriel,  i  m'han 
dit  que  allò  que's  diu  veure  caure  mort  a 
don  Maurici  no  ho  varen  pas  veure  ells, 
sinó  que,  a  l'arribar,  ja  jeia  extès  a  set  o  vuit 
passes;  i  que  també  podria  haver  sigut  un 
altre  que  hagués  fugit  carrer  amunt. 

CARME 

Això  diuen  en  Falet  i  en  Mingo? 

GRIPAU 

Ara  m'ho  acaben  de  dir. 

CARME 

I  per  què  no  ho  declaraven  això  davant 
del  jutge?  Tant  que  hauria  afavorit  an  en 
Gabriel ! 

GRIPAU 

Expliqui'ls-hi!  I  com  que  a  l'Escabellat 
ningú  1  va  veure  en  tota  la  nit,  podria  molt 
ben  ser  que  fos  ell  el  que...  Però,  per  altra 
part,  diuen  que  en  Gabriel  jura  y  perjura 
que  es  ell.  De  totes  maneres,  aquí  hi  ha  un 
gran  misteri.  Qjaè'n  pensa  vostè,  Carme? 


Jo? 


CARME 

GRIPAU 

Sí,  vostè. 

CARME 

Que  en  Gabriel  es  molt  digne  de  llàstima. 

GRIPAU 

Res  més? 

CARME 

Res  més. 

GRIPAU 

Pot-ser  al  cap-d'avall  tindrà  raó...  (Mirant 
cap  a  la  galeria,  per  darrera  quals  ijidres  se  veu 
venir  an  en  Valentí,  diu,  tot  alarmat:)  Veig  an 
en  Valentí  que  s'acosta  per  l'hort.  Me'n  vaig, 
perquè  no  hi  vui  tractes  amb  aquest  xicot. 
Fins  després,  Carme. 

(Se'n  va  am  precipitació  per  la  primera 
porta  de  la  dreta,) 

CARME 

Fins  després.  (Dreta  al  mig  de  V escena, 
mira  sortir  an  en  Gripau,  am  gran  extranyesa  i 
desconfiança.  Quan  es  fóra  diu  pera  si:)  Què 
ha  volgut  dir  aquest  home? 

( En  Valentí  entra  per  la  porta  de  la  gale- 
ria. Al  veure  a  la  Carme,  somriu  i  s'hi 
-    acosta.  Ella  està  completament  abstreta, 
pen  saliva.) 

ESCENA  XI 
La  CaRxMe  i  en  Valentí 

VALENTÍ 

Carme ! 

CARME 

(am  sobresalt,  sortint  de  la  seva  abstracció) 

Què?  Q_ai  es?...  Ah!  Es  vostè,  Valentí? 
(Dominant-se  i  aparentant  absoluta  tran- 
quil·litat.) 

VALENTÍ 

Q_ue  l'he  espantada? 

CARME 

No.  M'ha  sobtat  solament.  Com  que  no 
l'havia  vist  venir... 

VALENTÍ 

Q.ue  ha  sortit  la  tia? 

CARME 

Si:  ha  anat  a  visitar  els  Monuments,  am  la 
senyora  Justa. 

VALENTÍ 

I  el  pare  ont  es  ? 

CARME 

A  l'escriptori,  amb  el  seu  oncle  Feliu  i  el 
senyor  Benet.  També  hi  ha  l'advocat  d'en 
Gabriel. 

VALENTÍ 

(sense  poder  dissimular  V alegria  que  sent) 

Ja  m'ho  he  pensat  que  la  trobaria  tota  sola! 
Perxò  he  vingut.  (Mirant-se  a  la  Carme  am 
tendresa.) 

CARME 

Què  vol  dir?  Per  què'm  mira  aixis,  Valentí? 

VALENTÍ 

Per  què?....  Ja  li  diré  per  què...  Perquè 
avui  estic  tot  esperançat.  Aquest  dematí  hem 
parlat  molt  am  l'oncle  Feliu  de  lo  del  meu 
germà...  i,  no  sé...  es  extrany...  perquè  am 
tot  i  la  condemna,  l'oncle  diu  que  sab  coses 
molt  importants  que  podrien  capgirar-ho  tot 
a  favor  d'en  Gabriel.  Diu  que'l  senyor  Pine- 
da no  ho  veu  pas  tot  perdut  encara;  i  com 
que  Toncle  té'l  cap  tant  clar  i  ho  sab  veure 
tot  tant  bé,  no  sé...  que  vol  que  li  digui... 
tinc  una  alegria  extranya!  Qui  sab!  Potser 
es  un  pressentiment!  Miri:  vinc  de  fer  una 
passejada.  Aixís  que  he  acabat  de  dinar,  he 
sortit,  atret  per  l'hermosura  del  dia,  fóra  de 
la  vila,  camps  a  travers;  he  arribat  fins  al 

turó  de  les  Forques.  Com  s'ha  aixamplat  el 
meu  cor,  encongit  per  tantes  tristeses!  (Quasi 
amb  exlasi.)  Com  s'hi  veu  per  tot  la  prima- 
vera! Tot  es  tendre,  tot  sembla  acabat  de 
fer,  tot  té  un  aire  novell.  El  color  de  l'herba, 
dels  arbres,  de  les  serres  llunyanes,  del  mar, 
del  cel...  I  per  tot,  quina  quietut!  La  quie- 
tut  tradicional  del  Sant  Dijous !  No  se  sent 
cap  soroll,  ni  un  crit,  ni  un  cant!  Me  recor- 
do que  quan  jo  era  noi  l'avia  sempre'm 
deia,  en  la  diada  d'avui:  «No  cantis,  Valentí, 
que  Nostre  Senyor  es  mort  i  els  homes  plo- 
ren!» Nostre  Senyor  es  mort,  els  homes  plo- 
ren i  la  primavera  fa  la  mitja  rialla!...  No  sé 
pas  qui  té  raó,  però  es  ben  veritat  que'l  Sant 
Dijous  cristià  exhala  una  mena  d'agre-dolç 
suprem  que  imposa,  un  benestar  inefable  que 
commou  i  fa  tenir  fe  en  tot  lo  que's  desitja... 

(Silenci.) 

CARME  (aiii  recança) 
Que  n'es  de  ditxós  vostè,  Valentí! 

VALENTÍ 

I  vostè,  Carme,  que  no  n'es  de  ditxosa? 

CARME  (somrient  irònicament) 
Ditxosa  jo?  No,  Valentí:  tot  lo  contrari. 

VALENTÍ 

Per  què  ? 

CARME 

Què'n  treuria  de  saber-ho? 

(Curt  silenci.) 

VALENTÍ 

Que  s'eii  recorda  de  la  nostra  conversa 
d'ahir  a  la  tarda  ? 

CARME 

Prou. 

VALENTÍ 

Com  pot  ser  que  en  vintiquatre  hores 
hagi  cambiat  tant?  Ahir  la  veia  tota  esperan- 
çada: avui  sóc  jo  l'alegre  i  vostè  la  que  està 
trista.  Ahir  era  vostè  la  que  m'animava  per 
sostreure-m  de  les  meves  temences... 

CARME 

Que  s'han  realisat  am  la  condemna  d'en 
Gabriel.  Aquí  la  té,  la  raó  de  la  meva  tristesa. 

VALENTÍ 

(després  de  contemplar  un  moment  a  la  Carme) 
Peró  que  no  hi  compta  am  les  esperances 
de  l'oncle  Feliu?  Que  no  té  memòria? 

CARME 

Vostè  sí  que  no'n  tè,  de  memòria!  (Somrient 
de  sohte,  tota  esperançada,  com  si  hagués  trobat 
valor  pera  explaiar-se.) 


l'aniversari 


io3 


VALENTÍ 

Jo? 

CARME  (atrevint-se) 

Sí.  No'm  va  dir  ahir  a  la  tarda  que  si  l'ale- 
gria l'ajudés  tindria  valor  per  dir-me  una 
cosa  que  guardava  desde  feia  unà  pila  de 
temps  dintre  del  seu  pensament,  closa,  ben 
closa?  L'alegria,  vostè  mateix  diu  que  s'ha 
presentat  de  cop  i  volta.  Això  es  un  bon  se- 
nyal. Aproíiti-se'n,  doncs. 

VALENTÍ  (movent  el  cap) 

No  parlava  d'aquesta  nlegria:  jo  parlava  de 
la  que'ns  produiria  la  llibertat  d'en  Gabriel. 

CARME 

I  si,  am  tot  i  haver  sigut  condemnat  en 
Gabriel,  aquesta  alegria  fos  el  signe  de  la 
seva  innocència? 

VALENTÍ  (am  gran  decisió) 
Aleshores  tindria  valor  per  tot. 

CARME 

(en  un  moment  de  gran  sinceritat) 

Doncs,  Valentí,  ja  pot  tenir-lo,  perquè  en 
Gabriel  no  va  matar  a  don  Maurici. 

VALENTÍ 

Com !  Carme !  Què  diu  ? 

CARME 

(perdent  completament  tot  el  domini  sobre  si 
mateixa  i  parlant  inconscientment,  com  obeint 
a  un  desig  imperiós  de  confiar  la  seva  pena) 

Lo  que  li  he  dit:  que'l  seu  germà  es  inno- 
cent. (Adonant-se  tot  de  cop  de  que  pot-ser  ha 
parlat  massa.)  Oh!  M'he  descobert! 

(Això  ho  diu  en  veu  baixa  i  mirant  de 
tant  en  tant  au  en  Valentí,  averoonyida 
i'  esgarrifada,  pera  veure  V efecte  que  tal 
revelació  li  ha  fet.) 

VALENTÍ 

(am  goig  d'enamorat,  diu,  donant  una  altra 
interpretació  a  les  paraules  de  la  Carme) 

Carme!  Gràcies!  (Acostant-s'hi  molt,  i  par- 
lant-li a  cau  d'orella.)  Això  vostè  m'ho  diu 
no  més  que  amb  el  fi  que  jo  endavino,  veri- 
tat? Es  per  donar-me  valor. 

CARME 

(abaixant  els  ulls  i  espantada  de  lo  que 
diu  en  Valentí) 

Oh! 

VALENT  í 

Ah!  Les  dònes!  Q.ui  pot  igualar-se  am 
vostès  quan  tracten  de  portar-nos  al  camí  de 
glòria  que  sols  s'acaba  conseguint-les !  Com 
vol  que'm  falti'l  valor  per  dir-Ii  ben  baix, 

ben  baixet,  a  cau  d'orella,  que  l'estimo  am 
tota  la  meva  ànima ! 

CARME  (aclaparada) 

Ah!  No,  Valentí:  s'enganya.  No,  no  es 
això!  Li  juro! 

VALENTÍ 

Carme!  Per  Déu!  No  me  la  vulgui  treure 
aquesta  il·lusió!  Es  massa  hermosa! 

(Truquen  a  la  porta  de  V escala.) 

CARME 

Han  trucat.  Vaig  a  obrir. 

( S 'en  va  per  la  primera  porta  de  la  dreta, 
per  la  qual  torna  a  entrar  al  cap  de  poca 
estona,  seguida  de  V- Anton,  en  Per  et  i 
en  Oiiim.) 

VALENTÍ  (mentres  es  fòraj 
Q.UÍ  hi  deu  haver  ? 

ESCENA  XII 

En  Valentí,  l'Anton,  en  Peret, 
EN  QyiM  I  LA  Carme 

CARME 

Ja  poden  entrar.  Aquí  tenen  an  en  Va- 
lentí. 

ANTON 

Hola,  noi! 

PERET 

Bones  tardes. 

QUIM 

Aon  dimoni  t'has  ficat  aquesta  tarda? 

VALENTÍ  (vivament  contrariat) 

Déu  vos  guard.  (La  Carme  dóna  uns  quants 
passos  cap  a  la  porta  del  menjador.)  Aon  va, 
Carme  ? 

CARME 

(am  gran  resolució  i  serietat) 

Vaig  a  vestir-me.  Tinc  d'anar  a  Tiglesia. 
(En  Valenli  no  contesta.  Ella  seu  va  per 
r esmentada  porta.) 

ESCENA  XIII 
Els  mateixos,  menos  la  Car]\íe 

VALENTÍ 

Què  hi  ha  de  nou? 


PERET 

Com  es  que  no  has  vingut  al  casino? 

QUIM 

Ital! 

AN'l  ON 

Te  podiem  ben  esperar! 

VALENTÍ 

He  anat  a  donar  un  tom,  tot  sol,  cap  al 
turó  de  les  Forques.  Tenia  ganes  de  respirar 
l'aire  pur  de  les  montanyes.  Ademés,  el  pare 
m'ha  dit  que  no  volia  que  m'hi  fiqués  per  res 
en  tot  això  de  la  professo.  Ara  tinc  altres 
cabòries... 

PERET 

I  ara,  noi!  Què  tens  avui? 

QUIM 

Sembles  el  gall  de  llauna  que  hi  ha  dalt 
del  campanar  de  la  parròquia,  que  tant  aviat 
guaita  a  ponent  com  a  llevant. 

ANTON 

Q.uin  vent  bufa  avui,  Valentí? 

PERET 

Que  potser  es  vent  de  faldilles? 

VALENTÍ  (eii  mal  to) 
Què  voleu  dir? 


110 


VILAREGUT 


ANTON  (formalisantse) 

Que  sembla  mentida  que  siguis  germà  d'en 
Gabriel,  veto-aqui! 

PERET 

Molt  ben  dit! 

QUIM 

Això! 

VALENTÍ 

Això  no  heu  de  ser  vosaltres  qui  m'ho  ha 
de  retreure,  llengües  llargues! 

ANTON 

Llengües  llargues  que  treballen  més  que 
tu  a  favor  del  teu  germà. 

PERET 

Si  ho  sapiguessis  lo  que's  prepara! 

ANTON 

Tot  ho  tenim  a  punt. 

QUIM 

Quin  sarau,  vatua'l  món  !  Jo  ja  m'hi  trobo! 

VALENTÍ  (interessat  de  cop) 
De  debò? 

ANTON 

I  tant  de  debò !  Se  tracta  d'impedir  la  sor- 
tida de  la  professo,  si  no  de  grat,  per  força! 

QUIM 

Que't  penses  com  està  tot-hom? 

PERET 

Avui  ens  veurem  les  cares  àmb  els  senyors 
de  la  Confraria! 

QUIM 

La  professo  es  una  excusa  per  fer  el  trà- 
gala  al  nostre  partit. 

PERET 

Jo  ja'ls  sento :  «Avui  fa  un  any  de  la  mort 
de  don  Maurici:  doncs  avui  queda  venjat 
am  la  condemna  d'en  Gabriel  Canyamars,  i 
sa  memòria  enaltida,  i  glorificat  el  seu  nom, 
am  la  sortida  de  la  professo  de  las  cucu- 
rulles  », 

QUIM 

Però  nosaltres  els  contestem  que  en  Ga- 
briel es  innocent,  encara  que'l  condemnin 
tots  els  tribunals  del  món;  i  que  la  memòria 
de  don  Maurici  no  serà  enaltida,  ni'l  seu 
nom  glorificat,  perquè  de  que  la  professo,  si 

surt,  se  quedi  a  mig  camí,  ja'ns  en  cuidarem 
nosaltres. 

(Se  sent  enraouament  en  el  menjador.) 

VALENTÍ 

Calleu,  que'm  sembla  que  ve'l  pare. 


ESCENA  XIV 

En  Valentí,  l'Anton^  en  Peret, 
EN  QuiM,  en  Guillem,   don  MiauEL, 
EN  Feliu  ,  I  en  Benet 


(Aquests  quatre  últims  entren  per  la  porta 
del  menjador,  parlant  am  molta  animació.) 

guillem 

No'n  parlem  més,  don  Miquel,  no'n  par- 
lem més.  Seguiré  les  seves  instruccions  al 
peu  de  la  lletra. 

FELIU 

Però,  sobre  tot,  calma.  Guillem.  Veritat, 
don  Miquel? 

MIQUEL 

Ah!  Això,  sí!  Serenitat  i  peus  de  plom, 
perquè  qualsevol  sortida  de  to  podria  com- 
prometre-ho tot  per -sempre. 

GUILLEM 

Ara  que  ja  tinc  lo  que'm  íaltava;  ara  que 
vostè  m'ha  comunicat  la  fe  que  no  tenia; 
ara  que  crec  que'l  noi  es  innocent,  ja  veurà 
si'n  tindré  de  serenitat! 

VALENTÍ 

Què  diu,  pare?  Q_uè  té? 

GUILLEM 

Q.ue  n'estic  convençut!  (Amb  alegria  de 
nen.)  Que  m'ho  han  demostrat;  que  no  pot 
ser  que'n  Gabriel  matés  a  don  Maurici. 

ANTON 

Per  la  vila  tot-hom  ho  diu  que  en  Gabriel 
es  innocent! 

GUILLEM 

Ah!  Sou  vosaltres?  L'Anton,  en  Quim  i  en 
Peret?  Gràcies,  fills  meus,  gràcies!  Ja  ho  sé 
que  l'estimeu...  que'ns  estimeu  a  tots;  però, 
ara  deixeu-me  sol:  les  impressions  d'avui 
són  massa  grosses.  Tinc  necessitat  de  recu- 
llir-me  en  mi  mateix;  tinc  set  de  soletat  per 
anar  filant  el  meu  projecte,  la  meva  obra 
santa  de  deslliurança. 

FELIU 

No  t'exaltis.  Guillem.  Calma,  serenitat. 

(Eíi  Benet  i  en  Miquel  parlen  entre  si.  En 
Valentí,  V  Anton,  en  Per  et  i  en  Quint 
parlen  també  entre  ells,  formant  un 
agrupament.) 

GUILLEM  (apart  an  en  Feliu) 

Aneu-sen  tots:  vui  quedar-me  sol  am  la 
Carme. 

FELIU 

Està  molt  bé.  (Dirigint-se  a  don  Miquel  i 
als  altres.)  Don  Miquel,  quan  vulgui,  estic 
a  la  seva  disposició.  Ho  dic  perquè  es  una 
mica  tart. 

MIQUEL 

Té  raó.  I  jo  a  la  st\^.  ( Despedint-se) .  Don 
Guillem,  fins  a  més  veure.  Tinguin-me  al 
corrent  de  tot;  escriguin-me  vostè  o  en  Llau- 
rador. 

(Encaixant  amh  en  Guillem.) 

GUILLEM 

Passi-ho  bé,  don  Miquel.  I  li  repeteixo: 
un  milió  de  gràcies.  No  sé  com  dir-li. 

MIQUEL 

No  faltava  més !  Passi-ho  bé,  Fonollar. 

BENET 

No,  que  l'acompanyo. 

ANTON  (an  en  VaJenii) 
Que  vens? 

VALENTÍ 

Què  haig  de  fer,  pare  ? 

GUILLEM 

Vés,  vés,  però  no  facis  cap  imprudència. 
Recorda-t  de  qui  ets. 


Apa. 


ANTON 


PERET 


Vine. 

QUIMET 

Passi-ho  bé,  don  Guillem. 

BENET 

Jo  ja  tornaré.  Fins  d'aqui  poca  estona. 

FELIU 

Jo  m'arribo  fins  a  acompanyar  a  don  Mi- 
quel i  després  aniré  a  veure  si  trobo  la  Q_ui- 
teria.  Adéu. 

(Tot  això  rapidissim  i  quasi  dieiií-ho  tots 
.  al  plegat,  S'en  van  tots  per  la  porta  pri- 

K  mera  de  la  dreta,  menos  en  Guillem, 
H         que  sols  els  acompanya.) 

GUILLEM 

Passi-ho  bé,  senyor  Benet.  Adéu,  Feliu. 
Adeu-siau,  tot-hom. 

(Torna  cap  al  mig  de  Vescena,  i,  cansat, 
s'asseu  a  vora  la  taula.) 

ESCENA  XV 
En  Guillem,  i  desseguida  la  Carme 


GUILLEM 

Gnicles  a  Déu  que  estic  sol!  Q.uin  dia! 
Qui  m'ho  havia  de  dir  que  al  cap  d'un  any 
de  sofriments  i  d'agonies  havia  d'apuntar 
aquest  raig  d'esperança  ! 

(Cíirt  silenci.  Queda  abatut.  Després  s'alça 
resoludament,  seu  va  cap  a  la  galeria  i 
contempla  per  un  moment,  a  travers  dels 
vidres,  el  tranquil  i  serè  caient  de  la 
tarda.  En  aquests  moments  la  Carme 
entra  per  la  porta  del  menjador,  vestida 
pera  sortir.  Porta'l  mateix  vestit  i  una 
mantellina  negra.  A  V entrar  se  tomba  i 
mira  1  rellotge  del  menjador.) 

CARME 

Es  l'hora.  Ajudeu-me,  Verge  Santa! 

(En  Guillem  iorna  a  entrar,  i,  trohant-se 
davant  per  davant  de  la  Carme,  que  s 
dirigia  a  la  porta  de  la  galeria,  am  gran 
resolució  diu:) 

GUILLEM 

Carme ! 

CARME  (espantada,  retrocedint) 
Es  vostè,  senyor  Guillem? 

GUILLEM 

Déu  t'envia! 


CARME 

(esgarrifada  del  to  solemnial  am  que  en  Guillem 
li  parla ) 

A  mi,  Déu?  Per  què?  Què  vol  dir? 

GUILLEM  (amh  imperi) 
Respon-me  desseguida ! 

CARME  . 

Per  què'm  parla  aixís,  senyor  Guillem? 
Me  fa  por!  No  m'hi  havia  parlat  mai  vostè^ 
en  aquest  to  de  jutge! 

GUILLEM 

Com  es  que  no  m'ho  has  dit  que  t'estimes 
an  en  Gabriel? 

CARME 

All  en  Gabriel  ?  Jo  ? 


( Veieu l-se  descoberta.) 

GUILLEM 

Sí,  tu.  I  que  ell  també  t'estima.  Q.ue  us 
estimeu  com  bojos.  Com  es  que  te  n'ama- 
gues ? 

CARME 

Perdoni-m,  senyor  Guillem! 

GUILLEM 

Jo  ?  Per  què  haig  de  perdonar-te  ?  Es  veritat 
o  mentida  que  us  estimeu?  Contesta-m! 

CARME 

Es  veritat. 

GUILLEM 

Es  dir  que  es  veritat?  I  per  què  Tamaga- 
veu  aquesta  estimació  ?  Que  pot-ser  no  està 
conforme  am  la  llei  de  Déu  ? 

CARME 

Oh,  si,  senyor  Guillem ! 

GUILLEM 

I  doncs? 

CARME 

Perquè...  perquè  en  Gabriel  volia  que  fos 
aixís...  Perquè...  Oli!  Déu  meu!  Déu  meu! 
Quin  patir  més  horrorós ! 

GUILLEM  (agafant-la) 

Vine-m  aquí:  vui  que  t'acostis,  vui  que'm 
digues  tot  lo  que  sàpigues  del  meu...  del 
nostre  Gabriel.  (Contemplant-la  am  gran  inte- 
rès.) Que  groga  que  estàs!  La  Verge  dels 
Dolors,  amb  el  cor  traspassat  per  set  espases, 
no  està  pas  més  groga  que  tu!  (La  Carme 
arrenca  a  plorar,)  Sembles  una  condemnada 
a  mort!  I  com  tremoles!  Com  plores!  Per 
què  plores?  A  dir-m'ho  desseguida! 

CARME  (volguent-se  desfer  d'en  Guillem) 

No  puc!  Deixi-m  anar!  Haig  d'anar  a  Tigle- 
sia...  haig  d'anar  a  la  professo...  hi  fet  una 
prometença...  no  puc  perdre'l  temps! 

(Forcejant  amb  en  Guillem,  que  la  subjecta.) 

GUILLEM  {sense  fer  cas  de  lo  que  ella  diu) 

Que  ho  creus  tu  lo  que  diu  la  gent,  lo  que 
diu  el  meu  cunyat  i  l'advocat  d'en  Gabriel? 
Que  ho  creus  tu  que'l  meu  fill  es  innocent? 

CARME 

(am  tota  V ànima,  amb  un  crit  suprem) 
Si! 

GUILLEM 

Aquest  «sí»  t'ha  sortit  de  rànima!  Ha  de 
ser  veritat  per  força!  I  per  què  ho  dius  que 
sí  ?  Com  ho  sabs  ? 

CARME 

Perquè  potser  soc  Túnica  que'n  tinc  la 
certesa  de  l'innocència  d'en  Gabriel. 

GUILLEM 

I  per  què  no  ho  deies  abans  tot  això,  eh? 
Contesta-m!  Com  es  possible  que  estimant- 
lo,  com  dius  que  l'estimes  an  en  Gabriel, 
hagis  permès  que'l  condemnin? 

CARME 

Perquè...  Oh!  Si  no  puc  dir-ho!  Veli-aquí! 
Perquè  en  Gabriel  va  privar-m'ho  en  nom 
de  la  nostra  estimació. 

GUILLEM  (fóra  de  si) 

Que  ell  va  privar-t'ho?  Ah!  Desgraciada! 
Ont  es  el  teu  germà  ? 

CARME 

El  meu  germà?  Què  vol  dir? 

GUILLEM 

Si,  el  teu  germà.  El  perdulari,  el  covard, 
l'ensibornador  del  meu  fill!  Va  ser  ell  el  que 

va  donar  el  cop!  Ell  el  que  va  matar  a  don 
Maurici! 

CARME 

Oh,  Déu!  Quin  horror! 

GUILLEM 

Respon-me  desseguida! 

CARME  (agenollada) 

Guillem,  mati-m,  si  vol!  Mati-m!  Me  farà 
un  favor  molt  gran,  perquè  jo  ja  no  puc 
més!  Ja  no  tinc  més  forces  per  soportar 
aquest  martiri !  M'ofego !  El  plor  m'ofega! 
( Cau  desplomada,  presa  d'un  accident  vio- 
lenlissim,  que  li  produeix  un  tremolor 
seguit.  En  Guillem  se  la  mira  amb  de- 
sesperació.) 


CAU  EL  TELÓ  RAPIDAiMENT 


ACTE  TERCER 


La  mateixa  decoració.  Són  les  primeres  hores  de 
la  nit  del  Dijous  Sant.  Damunt  de  la  taula  hi  haurà 
un  qiiinquer  encès,  am  pantalla  vermella,  i  un  tinter, 
plomes  i  paper  pera  escriure.  A  travers  dels  vidres  de 
la  galeria  del  fons  se  veurà^l  cel  estrellat  i'ls  taron- 
gers de  Vhort  il·luminats  per  un  hermós  clar  de  lluna. 
A  l'aixecar-se'l  teló  hi  haurà  en  escena  la  Justa,  amb 
el  mateix  vestit  negre  de  l 'acte  anterior,  pero  sense  res 
al  cap]  dreta  vora  la  calaixera,  d 'esquena  a  l 'especta- 
dor, encenent  amb  un  misto  els  ciris  de  la  Mare  de 
Déu  dels  Dolors  que  hi  ha  damunt  de  la  calaixera. 
Després  d 'un  llarc  silenci  se  sentirà  7  toc  prolongat 
d'una  trompeta,  bon  xic  esmortuit  per  la  distancia. 
L'escena  estarà  il·luminada  solament  per  la  llum  ver- 
mellosa  del  quinquer,  la  dels  dos  ciris  i  la  resplendor 
de  la  lluna,  que  entrarà  per  la  galeria  del  fons. 

ESCENA  I 


L.\  Justa,  i  desseguida  en  Feliu 


(Ouaii  la  Justa  tuidrals  ciris  encesos  anirà 
fins  a  la  primera  porta  de  V esquerra,  mirarà  a 
dins  del  passadiç  am  crran  interès,  i  escoltarà 
també  am  força  atenció.  Després  farà  un  sospir 
i  mourà'l  cap  am  molt  greu,) 

JUSTA 

Ai,  Senyor!  Vès  qui  ho  havia  de  dir! 
Pobra  Carme ! 

(Curt  silenci.) 

FELIU 

(que  haurà  entrat  per  la  galeria  del  fons) 
Com  segueix  ? 

JUSTA 

Tant  malament  com  vulgui!  En  Benet  té 
por  que  no  arribi  a  demà. 

FELIU 

Quina  cosa  més  inesperada!  Sembla  que 
no  pugui  ser!  Alare  de  Déu!  Com  se  compli- 
quen els  aconteixements ! 

(Se  passeja  molt  agitat  i  nerviós  amunt  i 

avall  de  la  sala,  aín  les  mans  a  la  l·iil- 
xaca.) 

JUSTA  (asseient-se  en  iin  silló) 

Que  hi  farem,  Feliu!  Tot-hom  hi  està 
exposat!  Es  allò  que  diuen:  la  mort  i  la  vida 
Déu  la  té. 

FELIU  (atnraní-se) 
I  tant  mateix  es  del  cor? 

JUSTA 

En  Benet  diu  que  sí. 

FELIU 

Quines  coincidències! 

JUSTA 

Què  vol  dir? 

FELIU 

Dóna!  Encara  no  hi  ha  prou  penes  en 
aquesta  casa,  perquè  se  n'hagi  d'afegir  una 
altra  com  aquesta? 

(Torna  a  passejar-se.) 

c 

JUSTA 

Te  raó.  No  l'havia  entès. 


FELIU 

Mare  de  Déu!  Mare  de  Déu!  (Un  silenci.) 

Precisament  avui!  (Aturant-se.)  Aont  es  en 
Guillem? 

JUSTA 

No  li  sabria  dir  del  cert.  Potser  es  a  l'es- 
criptori. 

FELIU 

La  Quiteria  deu  ser  am  la  Carme,  oi? 

JUSTA 

Sí;  no  la  deixa  pas,  pobra  Quiteria!  Està 
més  trastornada! 

(Un  silenci.) 

FELIU 

Que  ja  les  han  portades  les  medecines? 

JUSTA 

Si,  fa  una  estoneta.  (Un  altre  silenci.)  Q_ue 
ha  anat  a  la  casa  on  viu  la  Carme,  vostè? 

FELIU 

Sí.  Ara'n  vinc. 

JUSTA 

Es  a  la  volta  dels  Penitents,  oi? 

FELIU 

Sí.  M'he  fet  un  tip  de  trucar  i  no  m'ha  res- 
post ningú. 


l'aniversari 


127 


JUSTA 

Potser  deu  ser  fóra  de  vila  la  dóna  que 
viu  amb  ella. 

FELIU 

Això  es  lo  que  he  pensat.  Volia  deixar 
recado,  però  que  es  cas:  tot  era  tancat  i 
barrat.  Aquell  dimoni  de  carreró  sembla  un 
cementiri,  i  es  més  fosc  que  una  gola  de 
llop. 

JUSTA 

No  es  estrany.  Avui  tot-hom  ha  anat  a 
veure  la  professó.  (Se  sent  al  Ihiny  un  altre 
toc  prolongat  de  trompeta.  Un  silenci,)  Miri: 
sent?  La  trompeta  dels  penitents.  Ara  deu 
entrar  la  professó. 

FELIU 

Ditxosa  professó  ! 

JUSTA 

Tanta  por  que  tenien !  Ho  veu  com  no  hi 
ha  hagut  res? 

FELIU 

Sí,  efectivament,  no  hi  ha  hagut  res.  Ja 
deuen  estar  contents  els  senyors  de  la  Con- 
fraria! A  l'ultim  han  sortit  am  la  seva! 

JUSTA 

Sempre  succeeix  lo  mateix.  Els  aixalabrats 
de  Finals  són  aixis!  De  primer,  molt  soroll... 
que  si  això...  que  si  allò...  que  si  tomba... 
que  si  gira;  però  ve'l  moment  de  bellugar-se, 
i  aleshores  tot-hom  se'n  desdeix  i  tot-hom 
s'entorna  a  casa  am  la  cua  entre  les  cames. 

FELIU 

Bé:  ja  vindrà  un  dia  que  potser  no  se'n 
desdiran. 

JUSTA 

Jo  m'alegro  molt  de  que  no  hi  hagi  hagut 
res.  No  sé  qué  ho  fa,  però  una  hi  està  tant 
acostumada  a  les  professons,  que,  franca- 
ment, les  trobaria  molt  a  faltar  si  no  les  fes- 
sin. Cregui-m,  Feliu,  són  coses  santes  que 
s'han  de  respectar.  No  ho  hem  trobat  aixis? 
Doncs,  què'ns  costa  de  deixar-ho  de  la  ma- 
teixa manera? 

FELIU 

Si  tot-hom  pensés  com  vostè,  si  que  aniria 
endavant  el  món ! 

JUSTA 

Potser  molt  més  de  lo  que  vostè's  pensa. 

FELIU  (dominant-se) 
Deixem-la  corre  aquesta  conversa,  perquè 

no'ns  entendríem  pas,  vostè  i  jo,  senyora 
Justa. 

JUSTA  (seriosa) 
Com  vostè  conegui. 

( Curt  silenci,) 

FELIU 

I  en  Valentí?  Que  no  lia  vingut  encara? 

JUSTA  (molt  seriosa  i  picada) 
Jo  no  riie  pas  vist. 

FELIU 

Ja  es  extrany  que  encara  no  sigui  aquí. 
(Mira'l  rellotge.)  Ja  són  dos  quarts  de  nou  a 
la  vora. 

ESCENA  II 
La  Justa,  en  Feliu  i  en  Guillem 

(En  Guillem  surt  molt  capficat  i  nerviós,  per 
■  la  porta  del  menjador.) 

GUILLEM 

Hola!  Ets  tu,  Feliu?  Ja  has  tornat? 

FELIU 

Sí.  Ara  li  deia  a  la  senyora  Justa :  no  hi  he 
trobat  ningú  a  casa  de  la  Carme. 

9 


130 


VILAREGUT 


GUILLEM  (a  la  Justa) 

Com  està  la  Qrme?  Que  hi  ha  entrat 
vostè  ? 

JUSTA 

Fa  una  estona...  Tenia  un  desfici!  Se  veu 
que  pateix  moh! 

GUILLEM 

Sort  que  la  Quiteria  ha  vingut  aviat,  o 
sinó  no  hauria  pas  sabut  què  fer!  Qui  s'ho 
havia  de  pensar! 

FELIU 

Te  deus  haver  espantat  molt ! 


GUILLEM 

Qui  no  s'espanta  amb  una  cosa  aixis?  En- 
cara no  feia  dèu  minuts  que  vosaltres  ereu 
fóra,  quan  li  ha  vingut  l'accident,  i  dessegui- 
da  un  tremolor  que  feia  fredat. 

JUSTA 

Sortia  per  anar  a  l'iglesia,  oi,  la  Carme? 


GUILLEM 


'Si.  Aleshores  ha  vingut  la  Quiteria,  i  entre 
ella  i  jo  l'hem  portada  al  llit.  Ja  havia  perdut 
el  coneixement. 

FELIU 

(interrogant  an  en  Guillem  ani  la  mirada) 
I  res  més? 

GUILLEM 

(contestant  an  en  Feliu  amb  una  altra  mirada, 
molt  significativa) 

Res  més. 

(Entra  la  Ouiteria  per  la  primera  porta  de 
V esquerra,  aixugant-se'ls  ulls,  molt  afli- 
gida.) 


ESCENA  III 

La  Justa,  en  Feliu,  en  Guillem 
i  la  quiteria 

JUSTA  (a  la  Ouiteria) 
Com  està? 

GUILLEM 

Què  tens?  Per  què  plores? 

FELIU 

Què  hi  ha? 

QUITERIA  (plorant) 
Pobra  Carme!  (S'asseu,)  Si  la  vegessiu 

com  pateix!  Trenca'l  cor!  Per  mi  s'està  mo- 
rint! Tant  servicial !  Tant  bona  noia!  Tanta 
estimació  que  jo  li  tenia! 

(Plora.) 

GUILLEM 

Potser  no  serà  tant!  Per  tu  desseguida  té 
de  morir-se  la  gent !  Jias  de  pensar  que  la 
Carme  es  jove,  i  que  la  força  de  la  joventut 
més  d'una  vegada  ha  triomfat  de  la  mort! 
(Excitant-se  gradualment,  sense  adonar-seu.) 
La  Carme  no's  pot  morir!  Té  de  viure!  Té 
de  viure!  Convé  que  visqui! 

JUSTA 

Serà  lo  que  Déu  vulgui,  senyor  Guillem. 

FELIU 

(adonant-se  de  V excitació  d'en  Guillem 
i  reptant-lo  apart) 

Guillem,  per  l'amor  de  Déu! 

QUITERIA 

Ai,  Senyor!  Que  som  en  aquest  món! 

(Sospirant.) 

JUSTA 

Ben  poca  cosa!  I  tant  poc  que  s'hi  pensa 
en  l'hora  de  la  mort,  avui  en  dia!  (Mirant 
fixament  an  en  Feliu,)  Si  s'hi  pensés  no  més 

que  un  xiquet,  potser  no's  farien  els  disba- 
rats que's  fan. 

GUILLEM 

Té  raó,  senyora  Justa;  però  devegades  la 
mort  SC  presenta  massa  aviat. 

JUSTA 

Que  hi  vol  fer!  Q.uan  Nostre  Senyor  ho 
disposa  aixís,  senyal  de  que  té  raons  per  dis- 
posar-ho. 

QUITERIA 

Jo  no  m'ho  puc  acabar! 

(Entra  en  Benet,  ani  gran  precipitació  per 
la  primera  porta  de  l'esquerra.) 

ESCENA  IV 
Els  mateixos  i  en  Benet 

BENET 

(parlant  depressa,  molt  alarmat) 
Quiteria !  Senyor  Guillem ! 

QUITERIA  (alçant-se) 
Què  hi  ha,  senyor  Benet? 

GUILLEM 

Digui:  què  passa? 

BENET 

La  Carme  està  molt  mala.  Ara  mateix  m'he 
pensat  que  se  n'anava.  Se'ns  pot  morir  d'un 
moment  a  l'altre. 

GUILLEM 

Vostè  mateix...  disposi...  se  farà  lo  que 
s'hagi  de  fer. 

BENET 

An  això  vaig.  M'ha  demanat  per  confessar- 
se.  Crec  que  ha  arribat  l'hora  de  fer-ho. 


GUILLEM 

Vagin  a  buscar  un  capellà.  Vol  anar-hi 
vostè,  senyora  Justa? 


JUSTA 

(alçant-se  i  agafant  am  pressa  la  mantellina^ 
que  la  tindrà  al  damunt  d'una  cadira) 

No  n'ha  pas  indicat  cap  ella?  (Jn  en  Benet.) 


BENET 

Sí:  ha  dit  que  volia  confessar-se  am  mos- 
sèn Llorenç,  el  senyor  rector. 

JUSTA 

Ja  serà  difícil,  ara;  però,  eii  fi,  ho  mira- 
rem. 

{Se  posa  la  mantellina.) 

QUirERIA 

Demani-li  vostè.  I  si  110  pot  ser  ell,  un 
altre;  però  seria  millor  el  que. ella  ha  dema- 
nat, perquè  deu  ser  el  seu  confés. 

(Parlant  baix  am  la  Justa.) 

GUILLEM 

(apart  an  en  Benet,  ràpidament  i  am  gran 
interès) 

No  li  ha  pas  dit  res,  la  Carme  ? 

BENET 

Ni  jo  n'hi  he  parlat.  En  l'estat  en  que  està, 
francament,  no  m'atreveixo. 

JUSTA 

(deixant  de  parlar  am  la  Ouiteria  i  fent  acció 
d 'anar-se'n ) 

Torno  desseguida. 

QUITERIA 

Jo  m'entorno  al  seu  costat.  No  vui  que 
estigui  sola. 

(Se'n  va  per  la  porta  primera  de  V esquerra.) 

BENET 

(asseienUse  vora  la  taula) 

Justa:  espera-t  un  moment,  que  deixaràs 
aquesta  recepta  a  cal  apotecari. 

(Escriu  depressa,  i  dóna' 1  paper  a  la  Justa.) 

JUSTA 

Me'n  vaig  per  l'hort,  que  faré  drecera. 

(Se'n  va  per  la  galeria  del  fons,) 

BENET 

Jo,  amb  el  permís  de  vostès,  m'entorno  al 
costat  de  la  malalta. 

(Se'n  va  per  la  primera  porta  de  V esquerra.) 


ESCENA  V 
En  Guillem  i  en  Feliu 


FELIU 


Guillem!  Ara  que  no  hi  ha  ningú,  digues: 
has  parlat  am  la  Carme  ? 


GUILLEM 

Si. 


FELIU 

Q,uè  t'ha  dit? 

GUILLEM 

L'he  agafada  per  sorpresa,  i  si  no  li  he  fet 
cantar  la  veritat,  ben  poc  se'n  falta. 

FELIU 

Tenia  raó?  T'he  enganyat? 

GUILLEM 

Tenies  raó :  no  m'has  enganyat.  La  Carme 
m'ha  confessat  que  amb  en  Gabriel  s'esti- 
men, i  m'ha  dit  amb  una  fermesa  i  una  con- 
vicció que  m'han  esparverat,  que  en  Gabriel 
era  innocent.  Si  l'haguessis  vista!  Tremolava 
com  la  fulla  a  l'arbre!  I  m'ha  dit — oh!  me'n 
recordo  ben  bé!  —  que  potser  ella  era  Túnica 
que  tenia  la  certesa  de  l'innocència  del  meu 
fill. 

FELIU 

Ho  veus.  Guillem,  com  se  va  aclarint  el 
misteri?  Ho  veus  com  va  venint  la  llum  a 
poc  a  poc? 

GUILLEM 

No  podem  pas  cantar  victorià.  La  conquista 
d'aquesta  veritat  l'hem  de  fer  pam  a  pam, 
am  grans  esforços,  aquí  caic,  allí  m'aixeco. 

FELIU 

Per  què  ho  dius,  això.  Guillem?  , 

GUILLEM 

Ho  dic  perquè  quan  jo  he  preguntat  a  la 
Carme  per  què,  sabent-la  com  la  sabia,  no  la 
•proclamava,  ben  alt  i  per  tot  arreu,  l'inno- 
cència d'en  Gabriel,  m'ha  dit  que  ell  li  havia 
privat  en  nom  de  la  seva  estimació!  I  ales- 
hores jo  li  he  preguntat  tot-d'una  ont  era'l 
seu  germà,  demostrant-li  que  estava  conven- 
çut de  que  era  ell  l'unic  culpable. 

FELIU 

I  que  ha  respost  ella? 

GUILLEM 

Ella  no  ha  sabut  què  contestar  a  les  meves 
paraules  d'extranyesa,  i,  agenoUant-se'm  als 
peus,  m'ha  dit:  «Mati-m,  si  vol!»  i  li  ha  vin- 
gut l'accident.  I  aixís  estem.  I  ara  la  mort  se 
m'endurà  la  Carme,  amb  el  seu  secret  i  am  la 
llibertat  i  el  bon  nom  del  meu  fill!  (Excitant- 
se  i  en  un  esclat  de  desesperació.)  Hi  ha  moments 
en  la  vida,  Feliu,  en  que's  comprèn  que  un 
home  pugui  arribar  a  disposar  de  la  vida  d'un 
altre...  en  que's  comprèn  tot,  tot! 

(Mirant  amh  ira  ta  primera  porta  de  l'es- 
querra.) 

FELIU 

No  t'exaltis!  Has  de  tenir  paciència.  Re- 
corda-t  de  lo  que  va  dir-te  don  Miquel. 

GUILLEM 

Però,  Feliu,  que  no  la  veus  la  desgracia 
entortolligant-se  a  l'entorn  meu  i  mossegant- 
me '1  cor,  sense  pietat  ni  descans?  Que  no  ho 
veus  que  tot  se  conjura  en  contra  meu  i  del 
meu  fill?  Que  no  ho  veus  que,  com  més  avan- 
ço, més  espesses  són  les  tenebres  que'm  ro- 
degen ?  Qui  s'ho  havia  de  pensar  que  la  Car- 
me s'hagués  de  morir,  precisament  en  aquesta 
ocasió,  quan  la  seva  vida  es  per  tots  més 
preciosa ! 

FELIU  (am  cert  ahaiiment) 
Què  hi  podem  fer  nosaltres  ? 

GUILLEM 

Aixis  estem,  Feliu?  Es  dir  que  ja't  dones? 
Eh?  Tots  sou  iguals!  Tots  sou  covards!  Tots 
sou  febles !  Lo  mateix  tu  que'ls  partidaris  del 
noi,  que  avui  havien  de  capgirar  la  vila!  Els 
partidaris  de  don  Maurici!  Aquests  sí  que 
han  donat  proves  d'estimar-se'l  an  el  seu  ca- 
pitost! Ells  han  fet  la  professó,  i  per  part  de 
les  calandries  del  Casino  no  hi  ha  hagut  ni 
un  crit,  ni  tant  sols  una  protesta!  Doncs  si 
tots  me  deixeu,  no  hi  fa  pas  res,  millor:  ani- 
ré sol.  No  ho  hauria  dit  mai  de  tu,  Feliu! 
Qui  t'hagués  sentit  aquesta  tarde  i't  sentis 
ara,  no't  coneixeria! 

FELIU 


Calma,  Guillem!  Parla  una  mica  més  baix, 
que'ns  poden  sentir.  Jo  no 'm  dono!  Jo  no'm 
desespero,  com  tu  !  Jo  encara  espero !  La  Car- 
me no  es  pas  morta  encara :  encara  pot  parlar. 

GUILLEM 

Com  vols  que  parli  de  la  manera  que  pa- 
teix? Q_ue  no  has  sentit  an  el  sen3^or  Benet, 
quan  ha  dit  que'n  Testat  en  que's  trobava, 
ell  no  s'atrevia  a  parlar-li  de  tot  això?  I  jo't 
torno  a  preguntar:  i  si  se'ns  mor  aquesta  nit, 
sense  dir  res,  què  fem? 

FELIU 

I  jo't  torno  a  dir  que  t'asserenis  i  que  re- 
flexionis i  que  no  desvariegis!  I  si'ns  ho 
diu  tot? 

GUILLEM 

Com  vols  que'ns  ho  digui  ? 

FELIU 

Pensa  una  mica  més.  Guillem!  Sembles 
una  criatura!  Çoncentra-t!  Que  no'l  podria 
haver  cridat  per  això  an  el  seu  confés  ? 

♦  GUILLEM 

(mifj  convençut,  després  d'nu  silenci) 
Qui  sab!  Pot-ser  que  si...  Tens  raó.  (Dub- 

tant  tot-d" una.)  Però  si  mossèn  Llorenç  més 
aviat  es  enemic,  que  no  pas  amic  nostre. 

FELIU  (am^  convenciment) 

Mossèn  Llorenç  ja  sab  quina  es  la  seva 
obligació.  Fa  molts  anys  que'l  conec.  Jo  te'n 
responc  de  mossèn  Llorenç ! 

(En  Valentí  entra  per  la  galeria,  am  gran 
precipitació  i  molt  emocionat.) 

ESCENA  VI 
En  Guillem,  en  Feliu  i  en  Valentí 


VALENTÍ 

Pare!  Que  es  això  ?  Ont  es  la  Carme?  La 
senyora  Justa  m'ha  dit  que  s'està  morint; 
que  ella  anava  a  buscar  el  confés...  Que  es 
veritat  ? 

GUILLEM 

Sí.  Ha  tingut  un  accident  molt  fort.  El 
senyor  Benet  diu  que  té  por  que's  mori 
aquesta  nit. 

VALENTÍ 

Tot  això  ja  m'ho  ha  dit  la  senyora  Justa. 
Es  dir  que  es  veritat?...  Déu  meu!  Déu  meu! 


142 


VILAREGUT 


Quina  desgracia!  Quina  desgracia!  Precisa- 
ment ara,  avui!  Que'n  sóc  de  desgraciat! 

(CaiL  assegui  en  íin  silló,  quasi  plorant.) 

GUILLEM  (anih  extranyesa) 

Que  es  això,  noi?  Q.uè  tens?  Per  què  ets 
desgraciat?  Què  vols  dir  «precisament  ara»? 
Per  què  plores?  Parla,  Valentí! 

VALENTÍ 

'Perquè  si,  pare;  perquè  si  que'n  sóc  de 
desgraciat!  No's  pot  desitjar  res  en  aquest 
món!  Pobra  Carme! 

GUILLEM 

Què  hi  tens  que  veure  tu  am  la  Carme,  eh? 
Si  no  t'es  res!  Eh?  Respon-me.  Com  es  que 
la  probabilitat  de  la  seva  mort  t'afecta  d'a- 
questa manera? 

VALENTÍ 

Pare...  perquè...  Oh!  No!  Què'n  treurà 
de  saber-ho?  Més  val  que  no  li  digui. 

GUILLEM 

Valentí! 

VALENTÍ 

Sí,  pare,  sí,  ja  li  diré,  ja  li  puc  dir  a  vostè, 
i  a  l'oncle  també...  Perquè...  perquè  jo  me 
l'estimo  a  la  Carme! 

GUILLEM 

Com?  Què  dius  ara?  .Tu?  A  la  Carme? 
Tu?  Feliu,  que  no  ho  sents?  Encara  no'n 
tenim  prou  de  penes!  No  més  aquesta  hi  fal- 
tava! (Curt  silenci.)  Què  hi  dius,  tu,  Feliu? 
Per  què  no'm  contestes? 

FELIU 

(mirant  an  en  Valentí  i  an  en.  Guillem,  am  gran 
tristesa  i  aclaparament) 

Ja  no  tinc  paraules.  Guillem!  Arriba  un 
moment  en  que'l  cap  més  serè  i  més  clar 
s'enterboleix  amb  un  seguit  de  confusions 
com  aquestes... 

VALENTÍ 

Què  hi  faré  jo,  pare,  si  me  l'estimo  a  la 
Carme ! 

GUILLEM  (mirant-se  l  am  compassió) 

Desgraciat!  Si  ho  sabessis!  Si  no  més  ho 
sospitessis!  Més  val  que  no  t'ho  diga. 

(Mirant  an  en  Feliu,  que  ahaixa'l  cap.) 

VALENTÍ 

El  què?  El  què  c<si  ho  sabés»?  Per  què's 
miren  aixis,  am  l'oncle?  Pare,  me  fa  por! 
Parli!  Hi  ha  alguna  cosa  horrible  que  jo  no 

sé,  ni  puc  endavinar!  Vinga!  Prompte!  Vui 
saber-la ! 

(Alçant-se  freiielic.) 

GUILLKM 

Es  clar  que  la  sabràs!  Si  tant  t'afecta  a  tu 
com  a  mi!  A  mi,  com  a  pare;  a  tu,  com  a 
germà.  (Acostani-se  an  en  Valentí,  li  diu  am 
veu  sofocadaper  V emoció,)  Encara  que  la  Carme 
visqués,  no  hi  pensis  pas  en  ella!  La  Carme 
a  qui  estima  es  an  en  Gabriel!  I  ell  an  ella! 

VALENTÍ 

Què?  Ollé  diu?  Que  la  Carme  i  en  Ga- 
briel s'estimen?  No,  no  pot  ser!  Es  impos- 
sible! 

FELIU 

Sí,  Valentí,  es  veritat.  Aquesta  tarda  ella 
mateixa  ho  ha  confessat  an  el  teu  pare. 

GUILLEM 

I  aquesta  veritat,  Valentí,  en  porta  encara 
una  altra  de  més  grossa,  que  per  mi  es,  i  per 
tu  ha  de  ser  també,  la  més  hermosa:  que  en 
Gabriel  es  innocent! 

VALENTÍ 

(recordant-se  tot-d'iuia  de  lo  que  la  Carme  va 
dir-li  en  Tacte  anterior) 

Qui  li  ha  dit  això,  pare? 

GUILLEM 

La  Carme. 

{ Curi  silenci.) 

VALENTÍ 

També  m'ho  ha  dit  a  mi  aquesta  tarda! 
(Comprenent  el  sentit  veritable  de  les  paraules 
dites  per  la  Carme.)  Oh!  Ara  ho  veig  ben 
clar!  I  jo,  seguint  la  corrent  de  la  meva  ale- 
gria boja,  ho  he  pres  en  un  sentit  ben  dife- 
rent del  que  té  en  realitat!  Ara  ho  comprenc 
tot!  Vet-aqui  aquella  tristesa,  aquell  tò  ado- 
lorit que  m'arribava  a  l'ànima,  i  que  jo  he 
pres  per  curtedat  de  dóna  enamorada! 

GUILLEM 

Es  a  dir  que  també  t'ho  ha  dit  a  tu? 

VALENTÍ 

Si,  pare:  no  li  dic?  Aquesta  tarda.  Tant 
content  que  m'havia  fet!  Tantes  il·lusions 
que  havien  brollat  a  l'entorn  meu!  Ara,  res: 
tot  s'ha  esvahit!  No  més  hi  ha  que  tenebres 
al  meu  voltant!  Q.uin  desengany!  Quin  des- 
engany ! 

(S' asseu  plorant.  Truquen  a  la  porta  de 
r  escala.) 

FELIU 

Han  trucat.  Deu  ser  mossèn  Llorenç. 

10 

(Se  11  va  per  Ja  primera  porta  de  la  dreta. 
En  FaJeníi,  aiuhit  per  la  pena,  seu,  ta- 
pant-se la  cara  aní  les  mans  i  npoiant  els 
coli^es  en  els  genolls.  En  Guillem,  dret 
al  mig  de  l'escena,  mou  el  cap  am  deses- 
peració,) 

ESCENA  VII 
Els  mateixos  i  Mossèn  Llorenç 

(Mossèn  Llorenç  entra  per  la  porta  primera  de  la 
dreta,  acompanyat  d'en  Feliu,  que  Vha  rebut.) 

mossèn  LLORENÇ 

Santa  nit,  i  Déu  los  guard. 

GUILLEM 

Déu  lo  guard,  senyor  rector.  Entri,  faci'l 
favor.  Si  vol  descançar  un  moment... 

(Li  ofereix  una  cadira.) 

VALENTÍ  (alçant'Se) 
Déu  lo  guard. 

mossèn  LLORENÇ 

Grans  mercès,  senyor  Canyamars.  M'ha 
dit  la  senyora  Justa  que  tenen  una  malalta, 
la  Carme,  a  les  portes  de  la  mort.  Crec  que 
ella  ha  manifestat  desitjós  de  que  jo  la  con- 


l'anivepsari 


M7 


fesés,  potser  per  darrera  vegada.  Aquí'm  te- 
nen disposat  a  exercir  el  meu  ministeri. 

GUILLEM 

Mossèn  Llorenç,  gràcies. 

MOSSÈN  LLORENÇ 

Gràcies  de  què,  Canyamars? 

GUILLEM 

De  que  s'hagi  dignat  tornar  a  posar  els 
peus  en  aquesta  casa. 

MOSSÈN  LLORENÇ 

Oh!  Per  l'amor  de  Déu,  Canyamars!  Lo 
passat,  ha  passat  per  sempre.  Si  a  Pinals  tot- 
hom pensés  com  penso  jo,  d'altra  manera 
anirien  les  coses. 

ESCENA  VIII 
Els  MATEIXOS  i  en  Benet 

BENET 

(entrant  am  gran  precipitació  per  Ja  primera 
porta  .de  V esquerra) 

Que  encara  no  es  aquí  mossèn  Llorenç? 
Ah,  sí!  Déu  lo  guard.  Me  vol  fer  el  favor? 
Perquè  no  podem  perdre  temps... 

MOSSÈN  LLORENÇ 

Quan  vostè  vulgui.  Estic  a  la  seva  dispo- 
sició. (Au  en  Guillem,  en  Feliu  i  en  Valenii.) 
Amb  el  permis  de  vostès... 

GUILLEM 

Vostè'l  té,  mossèn  Llorenç. 

(Mossèn  Llorenç  i  en  Benet  sen  van  per  la 
primera  por  la  de  V  esquerra.) 


ESCENA  IX 

En  Guillem,  en  Feliu,  en  Valentí 
i  desseguída  la  justa 

(L·larc  silenci,) 

VALENTÍ 

Potser  mossèn  Llorenç  la  sabrà  la  veritat. 

FELIU 

No  us  desespereu !  La  veritat  ha  de  triom- 
far d'una  manera  o  d'una  altra. 

JUSTA 

(entrant  per  la  galeria,  tremolant  de  por,  molt 
agitada  i  precipitada) 

Són  vostès?  Ai,  Verge  Santa!  Quin  esglai! 

(Mira  cap  a  la  galeria,  am  por  i  desconfiança,) 
He  tingut  un  espant  de  mort ! 

(Avança  cap  al  prosceni  esquerra.  Porta 
una  ampolla  embolicada  amb  un  paper.) 

GUILLEM 

Que  ha  estat? 

FELIU 

Q.ué  li  ha  passat?  Què  tè,  senyora  Justa? 

VALENTÍ 

Què  hi  ha? 

JUSTA  (encara- tremolosa  de  por) 

No  ho  sé...  haurà  estat  il·lusió...  però 
no...  no...  (Escolta  am  gran  atenció,  parant 
V orella.)  A  l'hort...  amagat  darrera  d'un  ta- 
ronger... hi  ha  un  home...  Un  lladre,  pot-ser! 
Me  mirava  amb  uns  ulls  que  feien  por! 

( Retrocedint  esgarrifada.) 

GUILLEM 

Vol  dir?  (An  en  Valentí.)  Veiam,  ves-hi, 
noi. 

JUSTA 

Aquí  tenen  la  medecina.  Aon  són  la  Qui- 
teria  i  en  Benet  ? 

FELIU 


Allà  dins. 

JUSTA 

Que  ja  ha  vingut  mossèn  Llorenç? 

FELIU 

Si:  ara  la  deu  estar  confessant. 

(En  ValeiiH  ha  anat  fins  a  la  galeria,  i  al 
ser-hi's  troba  am  V Escabellat  que  entra, 
aturant-se  en  el  llindar  de  la  porta.  En 
Valentí  recula.) 

ESCENA  X 
Els  mateixos  i  l'Escabellat 

(L Escabellat  es  un  home  d* una  edat  incer- 
ta: tant  pot  ser  vell  com  jove.  No  té  pèl  a  la 
cara,  ses  faccions  són  dures  i  molt  acusades,  sos 
cabells  són  bastant  llarcs,  esbullats  i  molt  rebecs. 
Va  pobrement  vestit,  i  porta  un  gran  sac  a  coll, 
ani  poc  pes  a  dintre.  Té  un  tremolor  nerviós 
continuat,  i  de  tant  en  tant  torç  la  boca  i  el 
braç  esquerre.  Està  vermell  de  cara,  amb  els 
ulls  que  li  surten  del  cap,  com  congestionat,  o 
a  conseqüència  de  l'abús  de  la  beguda.  Es  el 
campaner  de  la  parròquia.  Del  pit,  penjat, 
porta  ben  visible  un  gran  escapulari,  i  en  Ja 
mà  dreta  i  part  del  braç  uns  rosaris,  a  tall 
de  braçalet.) 

l'escabellat 

Santa  nit  vos  dó  Déu  i  sa  santa  Mare  do- 
lorosa! (Parla  am  cert  enfarfec.)  Q.ue's  pot 
entrar  ? 

VALENTÍ  (coneixent-lo) 

No  s'espanti,  senyora  Justa:  es  l'Escabe- 
llat, el  campaner. 

JUSTA 

Malvinatge  l'home !  Vés  quin  susto  de  do- 
nar-me ! 

(Se'n  va  per  la  primera  porta  de  l'esquerra.) 


ESCENA  XI 

En  Guillem,   en  Valentí,   en  Feliu 
I  l'Escabellat 


VALENTÍ  . 

(a  r Escabellat,  que  no's  mou  del  llindar 
de  la  porta  de  la  galeria ) 

Qué  vols?  Q_ué  hi  vens  a  fer  aquí,  en 
aquestes  hores?  Eh? 


GUILLEM 

Apa,  respon! 

l'escabellat 

Vinc  perquè  tinc  por  d'anar  a  presidi! 

(Avançant  cap  al  prosceni.) 

VALENTÍ 

Potser  fóra  allà  ont  estaries  millor,  bona 
peça! 

GUILLEM 

Deixa-1  dir,  que  s'expliqui. 

FELIU 

Apa,  parla!  Què  vols? 

l'escabellat 
(amb  ira^  an  en  Valentí) 

Per  què  m'ho  dius  tu  bona  peça,  eh?  Per 
què?  Que  t'he  fet  cap  mal  per  ventura,  jo, 
pobre  de  mi?...  No  sé  que  ho  fa  que  avui  a 
la  vila  tot-hom  me  té  ràbia...  tot-homl... 
Malehit  sigui  qui  hi  té...  tractes  amb  els  ho- 
rnesl...  No  sé  que  ho  fa  que,  cada  any,  en 
aquesta  santa  diada,  tinc  una  por,  que  allà 
dalt  al  campanar  no  hi  he  tingut  mai!  No 
més  veig  que  desgracies!  Un  any,  lladres; 
un  altre,  foc;  un  altre,  morts!  Tinc  una  por 
d'anar  a  presidi ! 

FELIU 

Ja  ho  has  dit  dugués  vegades,  això! 

GUILLEM 

Per  què  tens  por  d'anar  a  presidi  ? 

l'escabellat 

Perquè  si...  Perquè  jo  be  vist  coses  que  si 
les  sabéssiu  us  en  farieu  creus...  Perquè  jo 
en  sé  una  que  prou  me  la  pagarien  a  pes 
d'or,  si  jo  la  volgués  veildre! 

GUILLEM 

Q.uè  vols  dir? 

VALENTÍ 

Deixeu-lo  escar!  Si  no  sap  lo  que's  diu! 

l'escabellat 

Allu,  allu,  que  parlo  ben  de  seria!  (Sos- 
pesant el  sac.)  Mireu-la  si  pesa !  (Fent  veure 
que'l  sac  pesa  molt.)  La  porto  a  dins  del  sac! 
Prou  us  la  donaré  de  franc,  ara  mateix, 
perquè  tinc  por  d'anar  a  presidi ! 

guillem  (amb  ira) 

Per  què'n  tens  de  por,  llamp  de  Déu! 
Diga-bo  d'una  vegada! 

l'escabellat 

Perquè  hi  han  hagut  males  ànimes  que 
han  fet  córrer  per  la  vila...  que  jo...  l'any 
passat...  aquesta  nit  mateixa...  vaig  fer  una 

mort!  Sant  Marc  i  Santa  Creu!  I  això  es 
fals...  fals...  i  refals!...  Si  jo  ni  tant  sols  lo 
coneixia  a  don  Maurici ! 

GUILLEM  (amb  gran  interès) 
Q_uè  dius  ? 

l'esjcabellat 

Que  jo  ara...  tot  venint  cap  aquí...  he 

passat  per  la  volta  dels  Penitents,  i  m'he 
recordat  de  la  por  que  vaig  tenir-hi  avui  fa 
un  any,  en  aquesta  mateixa  hora. 

GUILLEM 

Avui  fa  un  any?  I  per  què? 

(En  Feliu  i  en  Valentí  se  V escolten  amb  in- 
terès creixent.  Curt  silenci.) 

l'escabellat 
(mirant-los  primer  ant  por  i  desconfiança,  però 
després  diu  resolut  i  com  en  secret) 

Vos  ho  diré...  perquè,  si  m'acusen,  me 
pogueu  defensar!  Jo  no  ho  havia  dit  mai  a 
ningú,  per  por  de  que  m'agafessin!  Però,  ara,  ■ 
que'm  volen  fer  passar  per  culpable...  ara  ho 
cantaré  tot!  Fa  un  any  que  ho  tinc  al  pap! 
(Amb  alegria  sinistra  i  donant  un  cop  a  V esque- 
na d'en  Guillem.)  Faré  un  ki-ki-ri-kic  que  us 
agradarà  d'allò  més,  hereu  Canyamars ! 

VALENTÍ 

No'n  faci  cas,  pare.  Es  un  idiota  que  no 
sab  lo  que's  diu. 

l'escabellat 

Mireu  el  savi!  Més  que  tu  ho  sé!  Més  que 
tu,  troç  de  ruc! 

FELIU 

Deixa-1  dir ! 

GUILLEM  (completament  siigestionat) 
Parla!  Parla! 

l'escabellat 

Q.uina  por,  avui  fa  un  any!  Vaig  passar 
tota  la  nit  amagat  dintre  d'un  carro  que  hi 
havia  a  l'entrada  de  la  volta  dels  Penitents... 
Jo  hi  passava  en  aquesta  mateixa  hora...  No 
se  sentia  res...  Hi  havia  una  quietut  que  gla- 
çava l'ànima...  I  quan  devia  ser  a  mitja  volta... 
vaig  sentir  un  crit  que'm  va  fer  esgarrifar... 
i  tot  de  cop  va  obrir-se  d'una  revolada  la 
porta  d'una  casa...  Ai,  Sant  Dimes,  quina 
por!...  Vaig  ficar-me  dintre  del  carro...  i 
desde  aquell  amagatall  ho  vaig  veure  tot,  tot! 

(Curt  silenci,) 

GUILLEM 

I  que  es  lo  que  vas  veure? 


156  VILAREGUT 


l'escabellat 

De  la  casa  varen  sortir-ne  una  noia  jove  i 
un  home  ja  d'edat,  abraçats  i  barallant-se  com 
dos  esperitats!  Ella  deia:  «No,  no!  Això 
mai»;  i  ell:  «Que  si!  Q.ue  si!  Si  no  de  grat, 
per  força! »  I  tot  de  sopte,  ell,  l'home  d'edat, 
va  fer  un  crit  com  un  bou  i  va  caure  mort  a 
terra!  Li  sortia  sang  del  coll...  L'havia  ferit 
ella...  I  aleshores  varen  tocar  les  nou  en  un 
rellotge  de  no  sé  on...  i  va  venir  un  altre 
home... 

VALENTÍ 

Això  es  mentida! 

GUILLEM  (aii  en  Valentí) 

Calla,  si  pots!  (A  V Escabellat,)  Q.di  era? 
Que'l  vas  conèixer? 

l'escabellat 

Es  clar  que'l  vaig  conèixer!  (Mira  an  en 
Guillem  fixament.)  Com  que  era  1  noi  gran 
de  can  Canyamars ! 

guillem 

El  meu  fill? 

l'escabellat 

Sí,  el  vostre  fill.  La  noia  jove,  quan  el  va 
veure  venir,  va  dir  plorant:  «Gabriel,  niira- 

te'l!  El  veus?»,  i  li  signava  l'home  mort. 
c<Ho  creus,  ara,  que  t'estimo?»  I  ell  va  con- 
testar... 

GUILLEM  (am  deliri) 
Què?  Què  va  contestar? 

l'escabellat 

«Ves-ten,  desgraciada,  que  ve  gent!»  «I 
tu?»  va  dir  ella.  I  ell:  «Carme!  Jo  rai!  Ara 
ho  veuràs  si  t'estimo ! » 

guillem 

Va  dir  Carme  ? 

VALENTÍ  (horroritzat) 

Carme? 

FELIU 

Carme  va  dir? 

l'escabellat 

Si.  I  la  va  fer  ficar  a  dins  de  la  casa,  vul- 
gues o  no  vulgues,  i  va  tancar  la  porta,  am 
pany  i  clau,  per  part  de  fòra.  I  tot  seguit 
vaig  veure  pujar  carrer  amunt  al  Mingo  i  al 
Falet,  que's  varen  endur  an  en  Gabriel.  Fe- 
ien uns  crits!  Jo  fins  crec  que  li  pegaven.  I 
jo'm  vaig  quediU'  sol  amb  el  mort,  que  des- 
prés vaig  saber  que  era  don  Maurici...  Quina 
por  vaig  tenir!  Mai  n'havia  tingut  tanta  com 
aquella  nit!  Tenia  una  por  de  que  m'agafessin! 

GUILLEM 

I  què  més  ?  Què  més  ? 

l'escabellat 

Oh!  Res  més...  Res  més...  Després  me 
sembla  que'm  debia  adormir  de  por..i  Vaig 
somniar  que  m'havien  penjat  a  dalt  del  cam- 
panar! I  quan  vaig  despertar-me  ja  clareja- 
va...  i'l  mort  ja  no  hi  era. 

VALENTÍ  (furiós) 

Això  es  fals!  La  Carme?  No!  Es  impos- 
sible! 

GUILLEM  (duhlant  i  amb  ira) 

Jo't  prometo  que  si  m'has  enganyat,  te 
mataré ! 

(Amenaçant-lo  amb  el  puny  clos,  V Esca- 
bellat s'acrenoUa.) 

FELIU 

No  crideu,  per  l'amor  de  Déu! 

l'escabellat 

I  jo  faig  jurament,  per  Nostre  Senyor  Je- 
sucrist  clavat  en  creu,  que  tot  lo  que  us 
acabo  de  dir  es  la  veritat  pura!  I  si  no  ho  es, 
penjeu-me  a  dalt  del  campanar! 

(Mirant-los  a  tots  tres  am  por  i  plorant.) 

GUILLEM  (esgarrifat) 

Si  això  fos  veritat,  el  sacrifici  del  noi  fóra 
un  acte  terrible ! 

VALENTÍ 

No  pot  ser  això,  pare!  No  pot  ser! 

FELIU 

Per  què  no  pot  ser? 

GUILLEM  (a  r Escabellat,  que  plora  i  tremola) 
Per  què  no  ho  deies  abans  tot  això? 

l'escabellat  (am  veu  trencada  pel  plor) 

Per  por  d'anar  a  presidi!  (Curt  silenci.  Tot 
de  sopte  s'alça,  tremola  més  que  mai  i,  mirant 
fixament  la  porta  primera  de  Tesquerra,  diu, 
com  si  per  ella  veiés  venir  un  espectre.)  Reina 
dels  àngels!  Veig  venir  al  senyor  rector! 
Deixeu-me  fugir,  que  no  vui  pas  que'm 
vegi!  Potser  me  faria  agafar!  Ara  ja  ho  sa- 
beu tot!  Ara  ja  no'n  tindré  de  por  d'anar  a 
presidi!  Adéu-siau,  i  santa  nit.  (Fa  una  ria- 
lla sinistra  i  sé'n  va  per  la  galeria  trampolant, 
senyant-se  una  pila  de  vegades,)  Sant  Marc, 
Santa  Creu  i  Sant  Dimes  el  bon  lladre !  Am- 
pareu-me!  Protegiu-me!  En  nom  del  Pare, 
del  Fill  i  de  l'Esperit  Sant! 

(Se  veurày  a  travers  dels  vidres  de  la  gale- 
ria, com  fuig  per  l'hort,  i  se  sentirà  com 

repeteix  aSant  Marc,  Santa  Creu,  etc.», 
fins  que  Is  seus  passos  i  sa  veu  s'hauran 
esvaït  per  complert.  En  Valentí,  que,  com 
els  altres,  ha  observat  amb  atenció  les 
ultimes  paraules  i  gestos  que  ha  fet  VEs- 
cabellat,  diu,  després  d'un  Uarc  silenci:) 

VALENTÍ 

Es  un  boig  rematat! 

GUILLEM 

Parla  d'una  manera  que  fa  feresa! 

FELIU 

Les  seves  paraules  aclaparen !  Semblen  un 
toc  de  íi! 

(LI arc  silenci.) 

ESCENA  XII 

En  Guillem,  en  Feliu,  en  Valentí 
I  MOSSÈN  Llorenç 

guillem  (baix  i  am  respecte) 
Mossèn  Llorenç... 

FELIU  (lo  mateix) 
Senyor  Rector... 

VALENTÍ  (igual) 

I  la  Carme  ? 

MOSSÈN  LLORENÇ 

La  Carme  ja  s'ha  confessat.  (Silenci  solem- 
ne. Mossèn  Llorenç  butxaqueja.  Tots  se'l  miren 
interessadissims.  Se  treu  de  la  butxaca  una  car- 
ta closa.)  Ara,  senyor  Guillem,  sols  me  falta 
cumplir  un  encàrrec  de  la  malalta. 

GUILLEM 

Un  encàrrec  de  la  malalta? 

MOSSÈN  LLORENÇ 

Sí.  Aquesta  carta...  (ensenyant-la)  docu- 
ment. . .  o  lo  que  siga. . .  no  sé  lo  que  es.  Sols  li 
puc  dir  que  la  Carme,  després  d'haver-se  con- 
fessat, me  l'ha  entregada,  dient-me :  «Faci-m 
el  favor  de  donar  això  al  senyor  Guillem». 
El  sobrescrit  va  amb  el  seu  nom...  Aquí  la 
té.  (Li  dóna.)  Queda  complert  l'encàrrec. 

GUILLEM  (agafant  la  carta) 

Està  bé.  (Llegint  el  sobrescrit.)  «Pera  que 
Don  Guillem  Canyamars  ho  llegeixi,  quan  jo 
ja  siga  morta. » 

(Curt  silenci.  Tremolant  i  afecladissim,  la 
deixa  maquinalment  damunt  de  la  taula, 
miraíU'Se-la  fixament ,  com.  atret  per  una 
força  irresistible.) 

MOSSÈN  LLORENÇ 

I  ara  permeteraii  que'm  retiri...  (En  Feliu 
i  en  Valentí  estan  com  encantats,  mirant  an 
en  Guillem  i  la  carta.)  Santa  nit,  i  Déu  els 
guard,  senyors. 

FELIU  (sortint  del  seu  encantament) 
Santa  nit. 

VALENTÍ  (Jo  mateix) 

Santa  nit. 

GUILLEM 

Passi-ho  bé,  senyor  rector. 

MOSSÈN  LLORENÇ  (saludaut) 

Fins  a  més  veure. 

( S'en  va  per  la  primera  porta  de  la  dreta, 
acompanyat  d'en  Feliu.) ^ 

ESCENA  XIII 

En  Guillem  i  en  Valentí 
Desseguida  en  Feliu 

GUILLEM 

(aclaparat,  mirant-se  fixament  la  carta) 
Valentí!  Aquí  dins  hi  ha  la  veritat! 

(Tol  de  cop  agafa'l  sobre  clos  i  fa  signe 
d' obrir-lo.  En  Valenü  hi  corre  i,  arran- 
canl·li  de  les  mans,  li  diu:) 

VALENTÍ 

Pare!  Q.uè  fa?  Diu:  «Quan  jo  ja  siga 
morta». 

(En  Guillem  recula  espantat.  Valentí  torna 
a  deixar  la  carta  damunt  de  la  taula. 
En  aquest  moment  entra  en  Feliu  per 
la  primera  porta  de  la  dreta.) 

GUILLEM 

(an  en  Feliu,  senyalant-li  la  carta) 

Feliu!  Hem  arribat  al  cim  de  la  pujada  i 
encara  es  fosc ! 

FELIU 

Un  xic  de  paciència,  que'l  sol  no  pot  ser 
lluny ! 

GUILLEM 

Que'n  tinc  de  ganes  de  veure-1! 

( Llar c  silenci.  Toquen  les  nou  en  el  rellot- 
ge del  menjador.  Regna  en  l'escena  una 
tranquil·litat  imponent.) 

ESCENA  XIV 


En  Guillem,  en  Feliu,  en  Valentí 
I  en  Benet 


BENET 

(entrant  molt  seriós  i  afectat  per  la  primera  porta 
de  l'esquerra  i  aturant-se  en  el  llindar) 

Senyor  Guillem ! 

GUILLEM 

Què  hi  ha,  senyor  Benet? 

FELIU 

Què  ha  succehit? 

VALENTÍ  (curt  silenci) 
I  la  Carme  ? 

BENET 

Es  morta. 

GUILLEM 

Morta? 

BENET 

Si...  Seria  bo  que  hi  anessin.  La  senyora 
Quiteria  estcà  desconsolada. 

VALENTÍ 

Déu  meu!  Pobra  Carme!  Quina  desgracia 
més  gran ! 

GUILLEM 

(després  d'uns  quants  moments  de  dubte, 
«fe/  ^S^fa     r^/'/a  am  or  ran 

precipitació  i  esqueixa'l  sobre) 

Per  fi. 

FELIU 

(agafant-lo  pel  braç,  amb  intenció  de 
deturar -Jo) 

Guillem !  Qué  fas ! 

VALENTÍ 

Pare !  Qiié  ha  fet? 

GUILLEM 

(imposant-se,  i  amb  un  to  que  no  admet  replica) 

Gumpleixo  la  seva  voluntat!  Deixeu-me 
estar!  (Treu  el  paper  escrit  de  dintrel  sobre  i, 
acostant-lo  al  llum,  el  llegeix  per  si,  manifestant 
am  les  ràpides  contraccions  de  sa  cara  Vimpres- 
sió  que  li  fa  lo  que  en  el  paper  hi  ha  escrit, 
Llarc  silenci.  En  Feliu  i  en  ValentVl  contem- 
plen am  gran  ansietat.  En  Benet,  am  gran  ex- 
Iranyesa  i  molt  alarmat,).  Oh,  Déu!  Si,  sí:  el 
campaner  ha  dit  la  veritat...  Teniu!  Paraula 
per  paraula!  Ella  ho  confessa  tot,  tot!  L'in- 

sistencia  de  don  Maurici!  La  gelosia  d'en 
Gabriel...  la  mort...  per  mà  d'ella...  el  sacri- 
fici del  meu  fill...  Tot,  tot  ho  diu!  (Amb  un 
esclat  d'alegria,  dolor  i  ràbia.)  Té,  Valenti ! 
Feliu:  Llegiu-ho!  (Allargant-los  el  paper  i  se- 
nyalant allà  ont  està  escrit.)  Aquí...  ho  ha 
escrit  ella  mateixa... 

FELIU 

(agafant  el  paper  i  acostant-lo  al  llum, 
llegint  junt  amb  en  Valenti) 

Es  veritat! 

VALENTÍ  (llegint) 

Es  veritat!...  Com  l'estimava! 

(Se^n  va  a  seure  en  un  silló  i  plora.) 

GUILLEM  (amb  alegria  que  no  pot  dominar) 
El  misteri  s'ha  aclarit! 

FELIU 

Per  l'amor  de  Déu,  Guillem! 

(Acabant  de  llegir  i  entregant  el  paper  au 
en  Benet,  que'l  llegeix  am  gran  admi- 
ració. En  Guillem,  veient  an  en  Valentí 
que  plora  amargament,  s'hi  acosta  i  am 
gran  tendresa  de  pare  amorós  li  diu  quasi 
amanyagant-lo,  com  a  un  noi  petit.) 

GUILLEM 

Valenti,  fill  meu!  Vine-m  aquí!  (El fa  al- 

çar  de  Ja  cadira  i  Vahraça.)  Que  no  n'estas  de 
content?  Eh,  fill  meu? 

VALENTÍ  (am  ven  ofegada  pel  plor) 
Jo,  pare? 

GUILLEM 

Sí,  mira...  En  Gabriel  es  ignocent!  Ne 
tenim  la  prova  complerta,  la  certesa  més 
gran!  Tornarà  a  casa  net  de  culpa,  el  teu 
germà,  el  fill  meu !  (Veient  que  en  Valentí  no 
li  contesta  saccejant-lo.)  Que  no'm  sents,  Va- 
lentí? 

VALENTÍ 

Si,  pare,  sí  que'l  sento. 

GUILLEM 

Doncs,  per  què  plores,  per  què't  descon- 
soles aixís? 

VALENTÍ  (en  nn  esclat  suprem  de  dolor) 

Pare!  Que  no  li  diu  res  el  sacrifici  d'en 
Gabriel?  Què  vol  que'n  faci  de  la  llibertat, 
sense  la  Carme  ? 

(En  Guillem,  al  sentir  això,  cau  adolorit 
Sn  braços  d'en  Feliu  i  d'en  Benet,  que  cor- 
ren a  sostenir-lo.) 

